1
Eneda New York

cumegia an dus acts da Vinzenz Steiner
translaziun da Zegna Pittet-Dosch

Persungas (quantas gedas sen tribuna)
3 omens/4 donnas

ca. 70 minutas

Gion Cavegn (180)

70+, abitant dalla tgesa da vigls, anteriour comicher

Lara Cavegn (113)

20+, tgirunza, beadia da Gion

Donna Gertruda* (50)

manadra dalla tgesa da vigls

Robert Moser (134)
70+, abitant dalla tgesa da vigls, fitg amblidous, en bung
carstgang

Onda Eva (32)

60+, sora da Gion

Ervin Cavegn (61)

50+, fegl da Gion

Vivian la Villa (32)

70+, abitanta dalla tgesa da vigls

*so er neir giuia d’en om

Taimp:

preschaint

Li:

tgombra da Gion Cavegn, ainten la tgesa da vigls

Sm-STE 1-3 Eneda New York (sm)


2
Dretgs per la preschentaziun:

Gl’è da cumprar aglmanc 8 carnets da text tar la tgesa editoura. D’amprestar u translatar en
carnet è betg lubia e vign tgiso.

Per mintga preschentaziun ègl da paer ena contrubuziun da preschentaziun agl
Theaterverlag Breuninger ad Aarau. Avant la preschentaziun ègl da dumandar igl dretg da
preschentaziun tar la tgesa editoura.

Uniuns tgi amprovan d’untgeir talas prescripziuns ston paer igl import dobel da
preschentaziun.

Autour e tgesa editoura

Maletg da tribuna:

Ainten mez stat en canape – da mang dretg ena meisa radonda cun treis soptgas. Da vart
sanestra è en isch d’antrada. Davos sanester ena stgaffa tg’ins so darveir. Davos da mang
dretg è igl isch digl bogn. Tranter igl isch digl bogn e la stgaffa è ena gronda fanestra tgi
mossa vers igl parc. Da mang dretg magna en isch ainten la tgombra da durmeir. La stanza fò
l’impressiun dad esser en zichel freida – pero cun eleganza elitara.

Cuntign:

Gion Cavegn, en anteriour comicher, festivess igl pi gugent igl sies anniversari angal cun
Sinatra e swing. Igl sies pi grond semi è dad eir a New York ed uscheia da saveir lippar eneda
dalla tgesa da vigls. Igl sulet tg’igl dat curasch è la sia beadia Lara ed igl sies migler cumarat e
vaschign da tgombra Robert Moser. Lez è en carstgang da bung cor, pero en po amblidous.
Perchegl baratta Robert la tastga cugl regal per Gion cun en’otra tg’ò aint 200’000 francs e
vistgadeira da donnas. Tge pomai antschever cun tants raps? Exact – tschiffer l’occassiun e
sgular finalmaintg a New York! Schi dess angal betg igl fegl e la sora da Gion, la manadra
dalla tgesa da vigls pac simpatica e chella donna curiousa tgi cumpara adegna aint igls
menders muments…

Sm-STE 1-3 Eneda New York (sm)


3
1.act
1.scena
Gion, Lara

Gion tschainta cun îgls saros segl canape e semgia. El tedla dad ot la musica “New York, New
York” da Frank Sinatra – i para tgi Gion giolda.

Lara:  (ena matta giovna, bela e cun cretta an sasezza. Ella è vistgeida an alv, ella è la
tgirunza da Gion scu er la beadia. Ella vign da bunga luna ainten tgombra e vot deir
ensatge, ella s’accorscha tgi Gion semgia, ella steida giu dascousamaintg la musica,
ella stat davos igl canape)
Bun de, tat.

Gion: (derva igls îgls) Sa betg tge tgi vess dad esser bung ozandumang.

Lara: Te ast bagn anniversari!

Gion: Gist perchegl.

Lara: (igl tgappa anturn) Tot, tot bung!

Gion: Angraztg. Da tè peglia ancunter gugent las gratulaziuns.

Lara: Igl mies regal ast gio survagnia.

Gion: (teira se las tgotschas, ins vei soccas bler mengia giaglias). Mancumal.

Lara: Chegl vei or stupent! At plaigl?

Gion: (cun reir sfurzo) Da nar.

Lara: Chegl vaia panso.

Gion: (quiet) Tge senn fògl ansomma da festivar igl mies anniversari?

Lara: Fò igl bagn e fò en po ena tscheira da reir.

Gion: Va angal chella tscheira.

Lara: Ia anclei, gl’è betg simpel per tè. Neir vigl è navot per tgaiatgotschas…chegl veva’l
detg gio igl actour Joachim Wolfshügel.

Gion: Manegias te forsa Fuchsberger?

Lara: Ea, chel veva franc er detg chegl.

Gion: (semgia, per sasez) Eneda, angal eneda a New York…chegl fissigl!

Sm-STE 1-3 Eneda New York (sm)


4
Lara: Ia sa…

Gion: Igl Broadway, la Metropolitan Opera, igl Empire State Building, la statuta da libertad,
igl Colosseum…

Lara: Igl Colosseum è a Roma.

Gion: (surrei) Leva angal vurdar schi te tedlas.

Lara:  Ia tedl adegna cun bucc’ e nas.

Gion: Gio la mia antiera veta vaia simgia da pudeir giuier eneda agl Broadway.

Lara: Te ist Gion Cavegn, te ist sto egn digls comichers igls pi renumos dalla Svizra. Te ast
fatg reir igls Svizzers e las Svizras. Valigl chegl navot?

Gion: Igl Broadway ò daple tgi ena tualetta.

Lara: A tè vogl bagn a cò. Ena bela tgombra, la tia atgna beadia tg’at tgira, en bel parchign
e bung damagler.

Gion: Bung damagler? Ier am ò ensatgi fatg attent tgi la boglia da tiffels è ena soppa da
finotsch tg’è gartageda en po mengia grossa.

Lara: Bung, igl damagler stritgainsa.

Gion: Anc eneda esser liber scu en utschel, anc eneda veiver scu tgi totga – vaseir New
York. Ia dess tutti per pudeir viagier aint igl martgea sainza cunfegns e da pudeir
lippar da chella tgesa da vigls “Orma quieta».

Lara:  Residenza da seniors – Orma Quieta.

Gion: Veist angal, anc ena muteiv daple dad eir. Residenza da seniors - Orma Quieta – tge
nom sgarschevel.

Lara: Igls semis ègl mai da sutterrar. Chegl am veva’l detg eneda en om sabi, cura tg’ia veva
otg onns.

Gion: En om sabi?

Lara: Geabagn, egn da chels carstgangs tg’am ò surmano da reir er sch’ia leva lascher cular
en pêr larmignas.

Gion: Ser Adam?

Lara: Te, naturalmaintg!

Sm-STE 1-3 Eneda New York (sm)


5
Gion: Fitto da discorrer da me. Scu vogl agl ties cumpogn, Carlo ubetg? Cura maridez
finalmaintg?

Lara: Gl’è en om, e chegl è igl problem.

Gion: Ubetg! Te igl ast bagn gugent?

Lara: Naturalmaintg tg’igl va gugent. Pero chi e lò è’l da fegn sentimaint scu en elefant
aintena ena buteia da porcellana.

Gion: Chegl vign anc, te stost angal aveir pazienztga. El è en mat gioven, cun maniera, propi
en ampernevel.

Lara: Carlo è scu Coira.

Gion: Scu manegiast chegl?

Lara: Schi te vignst da Las Vegas è Coira ena merda. Pero schi te vignst giu da Salouf a
Coira, alloura è chegl en mecta zap.

Gion: La mia beadia, igl optimissem an persunga.

2.scena
donna Gertruda, Gion, Lara

Gertruda:
(vign cun ena turta bler mengia pitschna, cun ena candeila, surfatg
curtaschevla) Happy Birthday, signour Cavegn!

Gion:
(tar sasez) Chella am ò gist anc mantgea.

Gertruda:
(igl surdat la turta) Ensatge pitschen or da tgadafi.

Gion:
(ironic) Ena tarmenta turta an chella maniera fiss propi betg sto da basigns.

Lara:
(sto retigneir igl reir)

Gertruda:
Vous cunaschez gio igl noss motto: Angal igl migler per igls noss abitants.

Lara:
Cò onigl se mengia pacas candeilas.

Gertruda:
I duess gio esser ena festa d’anniversari e betg en til da tizungs.

Gion:
Purte chella tarmenta turta a donna Barbla, aint igl 14avel. Chella sa legra
adegna schi fitg d’ensatge gratuit.

Gertruda:
Vartiz betg turta?

Sm-STE 1-3 Eneda New York (sm)


6
Gion:
Turta  bagn, vous betg!

Lara:
Tat…

Gertruda:
Lara, gl’è bung. Pigl voss tat sunga anc bunga.

Lara:
El manegia chegl betg uscheia.

Gertruda:
(a Lara) Tge faschez ansomma anc cò?

Lara:
Stung en po da cumpagneia cugl giubilar.

Gertruda:
Chegl pudez far sainz’oter durant la pôssa da giantar. Pero betg ossa durant
las ouras da lavour. Digl reminent, vous luvrez cò. Adia, signour Gion.
(bandunga la stanza cun la testa ad ot)

3.scena
Lara, Gion, Robert

Lara:
Betg tracta donna Gertruda da tala veisa, ella è anc adegna la mia scheffa.

Gion:
La mia pero betg. Ensatgi tgi fò en zichel ancunter, fò angal diglbagn a chella
tgora.

Lara:
(surei) Chegl è veir.

Gion:
Ed a me fògl en narra plascheir da zaccar tschella.

Lara:
Te ist en amploster, aglmanc fast ossa puspe ena bela tscheira.

Gion:
Angal perveia da tè Lara. (igl dies igl fò mal) Aua!

Lara:
Tge ègl? Las tias dolours?

Gion:
La mia rudela spinala è puspe scu Pompeji siva igl Vulcan. Las mias tgommas
èn er puspe scu sch’en tractor fiss ia suror.

Lara:
Ast piglia las tias tablettas?

Gion:
Naturalmaintg.

Lara:
Alloura vignigl bagnspert.

Gion:
Ia sper.

Lara:
Aschibagn, ia stuess propi eir puspe a luvrar. Betg tgi la tgora sa meida alloura
anc an en buc. Anfignen pi tard. (vot eir)

Sm-STE 1-3 Eneda New York (sm)


7

Gion:
Spetga. Scu vogl a Robert?

Lara:
Per antant tot an urden. El passa franc anc per gratular. Anfignen pi tard. (vo)

(Gion tschainta puspe segl canape ed ins sainta “New York, New York”. La gleisch sen tribuna
meida an calour, per mussar tgi Gion semgia. Chella scena so er neir sottastritgeida cun oters
effects spezials.)

Robert:
(aintra cun en satg digl Spar) Tgau Gion, igl bambign è cò. (nigna reacziun)
Gion?

Gion:
(sa desda, la gleisch vign normala, la musica cala)

Robert:
Ta semgiast?

Gion:
Gea, uscheia ègl.

Robert:
Tot bung pigl anniversari, te cumpogn.

Gion:
Angraztg Robert, angraztg fitg.

Robert:
Ed alloura, scu ins sa saintigl cun chella vigliadetna?

Gion:
Te ist angal en onn pi gioven.

Robert:
An chel cass veia or simplamaintg migler.

Gion:
(rei) Bel, te vessas dad esser bel. Ed ast gio mudragea oz tschella cun la tia
show d’amblidar tot. È’la puspe eneda sen 180.

Robert:
Sen 180? Chella tgesa ò angal 35 tgombras.

Gion:
Ast oz gio la rabgiantada?

Robert:
(cun plascheir) E scu! Oz vaia fatg uscheia, scu sch’ella fiss ensatgi oter.

Gion:
E tgi?

Robert:
Angela Merkel.

Gion:
Perveia dalla frisura?

Robert:
Na, perveia dalla bucca tgi mossa adegna angiu.

Gion:
Pero, en zichel ambleidast bagn.

Sm-STE 1-3 Eneda New York (sm)


8
Robert:
Forsa en zichelign, pero la gronda part è angal show.

Gion:
La gronda part? Tge vainsa gia ier da giantar?

Robert:
Boglia da tiffels.

Gion:
Sbaglea – chegl è sto soppa da finotsch.

Robert:
(è sursto, preschainta ossa igl sies satg digl Spar) Bagn tuttegna. Cò, per tè igl
ties regal. (igl surdat la tastga)

Gion:
(incanto) Chegl fiss betg sto da basigns. (varda aint igl satg, varda fitgia)

Robert?

Robert:
Plaigl?

Gion:
Robert? Tge – ègl – chegl?

Robert:
Va panso tgi te saptgas duvrar bagn chegl.

Gion:
(teira noador en vistgia d’ena donna, scu er ena perucca d’ena donna)

Ast panso?

Robert:
 (varda betg segl cuntign digl satg) Ensatge per trer aint ins so adegna duvrar.

Gion:
Ea, ea, cò at dunga raschung. Creist betg...

Robert:
Vei perfranc or perfetg tar tè.

Gion:
Mecta risco.

Robert:
Pi bod vaia adegna tratg aint chegl.

Gion:
Te???

Robert:
Mintga dumengia, per eir a messa.

Gion:
(so betg creir) Fitg curaschous…

Robert:
La mia donna am ò er adegna regalo chegl pigl anniversari.

Gion:
La tia donna?!

Robert:
Ad ella plaschevigl fitg bagn.

(Gion è schocco)

Robert:
(vei la rassa) Per l’amour da Dia, tge ègl chegl?

Sm-STE 1-3 Eneda New York (sm)


9

Gion:
Scu tgi para igl ties vistgia da dumengias.

Robert:
Èn chel vistgia e chella perucca stos ainten chel satg?

Gion:
Propi, en regal spezial. (sgoltra aint igl satg) Chel vistgia, la perucca, anc daple
vistgadeira da donnas e... (Gion varda fitgia) Robert?

Robert:
Tge ègl? Ast forsa anc catto en pêr sottgotschas lungas?

Gion:
Pertge? Tiravast er aint chellas per eir a messa?

Robert:
Ia stò aveir piglia igl satg fallo or an pierti.

Gion:
Te creist betg, tge tg’igl è anc aint. A me vign tot oter...

Robert:
(varda aint igl satg e peglia or en fasch notas da 100) Diavel aint! E da chels
ògl anc bleras daple!   (((masculin u feminin))

Gion:
Capasche, chegl èn aglmanc 200’000 francs an bar, schi betg perfign 500’000.

Robert:
A me vignigl tot curious...

Gion:
Robert, danonder ast te chel satg?

Robert:
Scu gio detg, ia stò aveir piglia igl satg fallo.

Gion:
Te stast bagn ainten la tgombra dasperas.

Robert:
(ponderescha) Ia sung ia anc spert sen la tualetta digl plang… va puso igl satg
davant igl isch. (contaimpla igl satg) Spar!

Gion:
Ia crei, ossa ègl igl fallo mument per eir a far cumischungs.

Robert:
Chegl è en satg digl Spar! Ia veva pero en satg digl Volg.

Gion:
Na, bravo!  (contaimpla igls raps aint igls sies mangs, planget antscheva el a
glischier, ins sainta igl refrain da “New York, New York” – puspe angal el tgi
sainta la musica)

Robert:
Gion?

(la musica cala)

Gion:
New York!

Robert:
Hä?

Sm-STE 1-3 Eneda New York (sm)


10
Gion:
Anc eneda veiver scu tgi totga – eneda New York!

Robert:
Ia tgapesch betg.

Gion:
Chels raps ans dervan la porta aint igl martgea da tot las pussebladads.

Robert:
Igl viadi da nozzas cun Baba veva da lez taimp er fatg a New York. Gess gio
dadei puspe gugent eneda ainten chella metropola.

Gion:
Chegl è la nossa schanza.

Robert:
Chegl vo betg, chegl pudainsa betg far.

Gion:
En grond filisof sursetter ò detg eneda: Sung mai sto propi liber – angal esser
eneda balurd e lippar da tot.

Robert:
Ma...

Gion:
Ossa ègl ideal da far ensatge balurd. Ossa u mai ple!

Robert:
(antscheva er a simgier, ins sainta igl refrain dalla musica dad Udo Jürgens
“Ich war noch niemals in New York», angal Robert tgi sainta la musica)

Gion:
Tge manegiast?

Robert:
(la musica cala, Robert sa desda) Ossa u mai ple! Giagn sen viadi. Pero chels
raps, vainsa betg d’igls dar anavos agl possessour?

Gion:
Ponderescha eneda, chels raps ston esser angulos.

Robert:
Manegiast?

Gion:
Chels raps totgan francamaintg betg all’armada digl saleit.

Robert:
Alloura ston igls raps esser angulos.

Gion:
(ironic) Tge tgi te deist.

Robert:
E tge faschainsa sch’igls laders vottan anavos igls raps?

Gion:
Alloura ischans gio dadei aint igl eroplan. E perchegl dai, hop, gl’è da far
anavant.

Robert:
Bung, vurdagn da neir davent.

Gion:
Chegl è igl pi bel regal dalla mia veta. (corra ve tigl telefon, sfiglia agito aint igl
codesch da telefon) Tancadi, Taverna, Taxi! (cumpona en nomer) Bun de,

Sm-STE 1-3 Eneda New York (sm)


11
tarmatte schi spert scu pussebel en taxi ainten la tgesa da vigls «Olma
quieta». Sumvei 12, tgombra 21, angraztg!

Robert:
E scu ans stalagiainsa tgi nign s’accorscha?

Gion:
Lasch’ angal far me. (strocla en battung) Ègl lò la recepziun... Cavegn, tgombra
21…ia va gist via tgi Robert Moser dalla tgombra 19 è lippo.

Robert:
He, hallo?

Gion:
Igl pi tgunsch ò’l amblido la veia giun sala da magler.

Robert:
Ia sung betg schi amblidous!

Gion:
Igl tschartgez? Perfetg! Adia. (penda se)

Robert:
Tge ègl sto chegl ossa?

Gion:
Te insceneschas gio adegna la tia amblidanza! E schi te leppas parigl tot pi
real. E chels dalla tgesa da vigls èn occupos.

Robert:
Brigliant!

4.scena
Gertruda, Gion, Robert

Gertruda:
(petga, ins sainta ella or digl off) Signour Gion, ischas cò?

Gion:
Anc eneda tschella! Ta zoppat spert aint igl bogn. Peglia cun tè igl satg!

Robert:
(vot eir an direcziun digl bogn)

Gertruda:
Ia port angal spert igls siaintamangs sobers.

Gion:
Igl bogn, è betg en bung li! Spert ainten stgaffa! (stompla Robert ainten
stgaffa)

Gertruda:
(or digl off) Signour Gion?

Gion:
Angal noadaint.

Gertruda:
(vign noadaint) Ia va panso, da purtar gist mezza igls siaintamangs, oz tgi vez
anniversari.

Gion:
(da chegl doltsch) Vous am vessas betg pudia far en pi grond plascheir, donna
Gertruda.

Sm-STE 1-3 Eneda New York (sm)


12
Gertruda:
Ea, per veir?

Gion:
Naturalmaintg, sieir.

Gertruda:
(vo aint igl bogn e dosta igls siaintamangs) Bel tgi savagn esser puspe
peregna.

Gion:
Anc ensatge. Va gio annunztgia alla recepziun, sa pero betg schi vous ischas er
infurmada.

Gertruda:
Da tge sa tractigl?

Gion:
Robert... chel è lippo.

Gertruda:
Signour Robert?

Gion:
Gist avant igl vaia via a passar tras igl parc.

Gertruda:
Per l’amour da Dia.

Gion:
Chegl èn igls mies pleds.

Gertruda:
Stuez am stgisar, va dad eir.

Gion:
S’anclei.

Gertruda:
(vo an direcziun digl isch d’antrada, vot darveir igl isch, cò sa derva la porta
sanestra dalla stgaffa, Gertruda vei angal igl isch e betg tge tg’è ainten
stgaffa, igl public vei Robert, tamanto stat el cun igl satg ainten stgaffa)

Gion:
Aaaah...

Gertruda:
(sa struba puspe vers Gion) Tge ègl signour Gion?

Gion:
Aaaah navot, navot – angal puspe igl mies dies.

Gertruda:
Alloura ègl gio tot an urden. (vo or)

Gion:
Te gagligna! Igl mies dies è tot oter tgi an urden.

Robert:
Chegl è sto ossa mecta “cnap”.

Gertruda:
(turna anaint sainza pitgier, Robert sera spert la stgaffa) Tge tg’ia va anc
amblido…

Gion:
Ea, donna Gertruda…

Gertruda:
Donna Barbla lascha angraztger cordialmaintg per la turta d’anniversari.

Sm-STE 1-3 Eneda New York (sm)


13

Gion:
Turtigna, fiss forsa pi adatto.

Gertruda:
A bun ans veir, signour Gion. (vot eir)

Robert:
(starneida ainten stgaffa)

Gertruda:
(sa struba)

Gion:
(starneida sen cumond)

Gertruda:
Viva!

Gion:
Angraztg fitg!

Gertruda:
(vo)

Gion:
(derva la stgaffa) Post neir anor, igl prievel è sbandagea.

Robert:
(vign or da stgaffa) Ainten chella tgombra ègl gio pi turbulent tgi ainten
mintga film da Hollywood.

Gion:
Tge film manegiast?

Robert:
Jo, forsa – Fast and Furious.

Gion:
Te manegias forsa: “Stirb langsam”?

Robert:
U ensatge sumigliant.

Gion:
Ed ossa marsch, anavant. Te vast aint igl bogn e ta meidas.

Robert:
Ma midar?

Gion:
Ea, te teiras aint la perucca ed igl vistgia.

Robert:
Ma vogl anc! Ia gioi betg en’onda viglia baracca!

Gion:
Na, na, betg en’onda, mabagn la sora da Gion.

Robert:
Ia va nigna stgivizung!

Gion:
Nous schagn simplamaintg tgi te seias onda Eva, mia sora, e tgi nous dus
viglian far en giro, a caschung digl mies anniversari.

Robert:
Chegl nign tgi crei.

Gion:
Scu chegl tgi te veist or ossa, savainsa betg eir, te ist gio lippo.

Sm-STE 1-3 Eneda New York (sm)


14

Robert:
Sunga?

Gion:
Nous faschagn scu schi te fissas lippo. Recepziun, manadra dalla tgesa da vigls,
Robert è lippo... fògl ossa forsa «clic»?

Robert:
Ah, ea, te ast raschung.

Gion:
Aint igl bogn, onda Eva!

Robert:
(svanescha cugl satg aint igl bogn)

Gion:
Ed ia vign a far las valeischs. New York, nous nign! (vo ainten tgombra)

5.scena
Vivian, Lara

Vivian:
(Vign ainten tgombra, ena donna viglia, pero anc bagn an gamba, ò aint
vistgadeira en po mengia eleganta, ena persunalitad distingueida, varda
anturn ainten tgombra, varda or da fanestra e sa tschainta segl canape)

Lara:
(Vign aint e vo vers la tgombra da durmeir, remartga betg Vivian, curt avant la
tgombra stat ella salda e sa volva, è perplexa) Bun de.

Vivian:
Bun de.

Lara:
Vous ischas en’ancunaschainta da mies tat?

Vivian:
Ischas vous la “manägerin”?

Lara:
Tge, ia anclei betg.

Vivian:
Da chel hotel.

Lara:
Hotel?

Vivian:
Chegl cò è bagn en hotel? A me ins ògl detg tg’ia possa m’annunztgier. Vivian
la Villa, chegl è igl mies nom – saro ancunaschaint a vous.

Lara:
Na, sinceramaintg, betg propi.

Vivian:
Ia dereiv d’ena famiglia ancunaschainta Svizra.

Lara:
Forsa la sora dad Uriella?

Vivian:
Fallo.

Sm-STE 1-3 Eneda New York (sm)


15
Lara:
La cusregna da Monika Kälin?

Vivian:
Ia sung en’anterioura saltunza da renom!

Lara:
Ballet?

Vivian:
Striptease.

Lara:
(surstada) Ah, ea???

Vivian:
Sche’m per plascheir, noua tg’ia cat la mia suita?

Lara:
Chegl sto esser ena maltgapienstcha, nous ischan nign hotel. Chegl è ena
tgesa da vigls.

Vivian:
Tge? Cò sunga cumplettamaintg aint igl fallo li.

Lara:
Chegl painsa er.

Vivian:
Stuez stgisar igl disturbi. (stat an peis e vot eir) Ia va bagn cartia, tgi chegl seia
ena buteia da calzers.

Lara:
Hä?

Vivan:
Tar l’antrada vessas da screiver tgi seia cò danovamaintg ena mazlareia.
Schiglio dattigl anc daple clients tgi vottan neir a cumprar calzers. (rei giz e vo)

Lara:
(stat anavos disturbada) Ähm…(la suonda cugls îgls e ponderescha) Na, per
chegl vaia ossa nigna peda.

6.scena
Lara, Ervin

Lara:
(vot eir puspe vers la tgombra, cò aintra Ervin, igl bab da Lara e fegl da Gion)

Ervin:
(è ve digl telefon, ainta mang ena clocca vegn ed en matg flours, el è
represchentant d’ena sieranza, ò aint en vistgia) Na, chel cass da donn è  betg
la nossa tgossa...

Lara:
(sa tschainta segl canape e peglia notiers ensatge da screiver, noda) Betg mal.

Ervin:
…perchegl tgi dat nign’indemnisaziun schi donna Decasper teira la padela da
barsar siva igl sies om e totga la televisiun anstagl digl om! (tar Lara) Tge tgi
chella gliout crei schiglio... (puspe aint igl telefon) …chegl è la vossa tgossa
Regula, ia telefonesch anavos. (puspe tar Lara) Stost stgisar.

Lara:
(casual) Nign problem.

Sm-STE 1-3 Eneda New York (sm)


16

Ervin:
Tge screivast?

Lara:
Va bagn da nudar tgi te vegias betg amblido igl anniversari da tat, chest onn.

Ervin:
E chegl vign nudo, u tge?

Lara:
Cler, tge creist. Igls davos seis onns ast amblido treis gedas igl anniversari da
ties bab, eneda panso vedlonder e dus gedas at ègl nia andamaint la davosa
secunda.

Ervin:
Te vignst impertinenta, feglia!

Lara:
Chegl èn angal fatgs.

Ervin:
(la tigna ve las flours) Chellas èn per tè.

Lara:
(concillianta) Ohhh… (chel mument tg’ella vot piglier ancunter las flours,
scaligna igl telefon dad Ervin)

Ervin:
(curt avant tgi surdar las flours, teira el anavos igl mang e peglia ancunter igl
telefon) Regula? Ia va adegna taimp pigls mies collaboratours, chegl
savez…ossa ègl betg bung …. puse tot sen la meisa da biro. (penda se)

Lara:
Scu vaia er mirito chellas flours?

Ervin:
Va panso da far eneda en pitschen plascheir alla mia feglia. (la dat las flours)

Lara:
(vot piglier las flours)

Ervin:
(igl telefon scaligna puspe, teira anavos las flours, rabgianto aint pigl telefon)
Ia sper tgi detta er en’indemnisaziun schi ia pat siva agls mies collaboratours
ena padela da barsar! (fitgia) Signour Gruber?! Ia stung enormamaintg mal, ia
va panso… tadle eneda... Signour Gru..., signour Gru...pandia se. Tge merda!

Lara:
I dat mendras tgossas.

Ervin:
Peglia chella verdura.

Lara:
Fitg scharmant.

Ervin:
Scu vogl a bab?

Lara:
Scu adegna, igl dies e las tgommas igl turmaintan...schiglio igl vogl bagn.

Ervin:
Chegl è bel.

Lara:
Tge clocca ègl chegl?

Sm-STE 1-3 Eneda New York (sm)


17

Ervin:
Ena buntad d’got. (varda or da fanestra)

Lara:
(varda sen l’etichetta) Betg da creir, te ast investo 3.50 francs ainten chella
clocca. Ò’l igl tancadi cloccas schi tgeras?

Ervin:
Merda potenta!

Lara:
Tge ègl. L’etichetta sast gio piglier giu, alloura crodigl betg se.

Ervin:
En taxi am è saglia davos aint.

Lara:
(varda sen igl sies bloc) Chegl è gio la tschintgavla geda.

Ervin:
Tge?

Lara:
Gio la tschintgavla geda ast parco schi maladester davant l’antrada.

Ervin:
Te fast er ena glista per mintga merda.

Lara:
Angal per las tgossas impurtantas.

Ervin:
Ia turn gist puspe. (sorta digl isch principal)

7.scena
Lara, Gion

Lara:
(varda siva ad Ervin) Bab …, bab è simplamaintg … è simplamaintg en om.
(ponderescha curt, curta pôssa) Omens èn bagn scu facebook, en bung
passataimp, tots deian tg’ins dovra el, pero alla fegn finala portigl ansomma
navot!!!

Gion:
(vign cantond or da tgombra, las valeischs èn pacatadas) It’s up to you, New
York, New… (vei Lara) Ah!

Lara:
Ah!

Gion:
Tge fast te cò?

Lara:
Sch’at fiss betg anc crudo an îgl, ia lavour cò. Ia leva angal far se spert igl ties
letg.

Gion:
Chegl è tger da tè.

Lara:
Post angivinar treis gedas, tgi tg’è er nia per at gratular.

Sm-STE 1-3 Eneda New York (sm)


18
Gion:
Betg forsa chella persunga tgi vess ossa da parcar anturn igl auto, perchegl
tg’el ò parco da tala veisa maladester davant l’antrada.

Lara:
Exact chella persunga – cumbino bagn, Watson.

Gion:
Merda!

Lara:
Tat!

Gion:
Chegl ègl bagn.

Lara:
Aglmanc ò’l panso a tè. Chella cò è digl reminent anc per tè.

Gion:
(contaimpla la clocca) Igl tancadi lò davant venda er siva da blers onns igl
madem vegn.

Lara:
(vei la valeisch) Pertge chella valeisch?

Gion:
Ähm… (ponderescha) … chegl at vaia bagn rachinto. Onda Eva vign sen viseta.

Lara:
Propi? Chella è gio en’eternitad betg stada ple cò.

Gion:
Ier ò’la telefono ed ò detg tg’ella vigna.

Lara:
Chegl è bagn bel.

Gion:
Ubetg, chegl è bel. Fitg bel! Grondious! Nous faschagn en giro ansemen.

Lara:
Stupent. E pertge dovrast la valeisch?

Gion:
Cun igls mies maligns ins stò esser preparo per tot.

Lara:
At dung raschung. Ossa fatscha se pero igl amprem igl ties letg.

Gion:
Chegl è betg bung.

Lara:
Pertge?

Gion:
Ähh... ia crei tgi te stuessas gidar a tschella.

Lara:
Ègl capito ensatge?

Gion:
(deprimia) Gl’è terribel.

Lara:
Per l’amour da Dia, tge ègl?!

Gion:
(anc pi deprimia) Robert è lippo.

Sm-STE 1-3 Eneda New York (sm)


19
Lara:
Na, chegl è betg veir!

Gion:
(pi deprimia vogl betg ple) Va via cun igls mies agens îgls, scu tg’el è lippo.

Lara:
Ia vess creia propi dad eir a gidar. At tign agl current. (vo, peglia cun ella las
flours)

Gion:
Fitg gugent. (cuntaint) Chegl vo scu fatg aposta. Noua è’l ansomma chel taxi.
Mianc ple cun chels ins pògl far chint. (vot eir ve tar la fanestra, i petga ve digl
isch) Sapperlot! Tgi ègl chegl puspe. Antrar!

8.scena
Eva, Gion, Robert

Eva:
(è ena persunalitad en po groppa e resoluta, ò cun ella dus valeischs, è la sora
da Gion, betg propi bagnveisa). Bun de, Gion.

Gion:
(stat fitgia, la varda scu sch’el vasess en spiert) Aaaaahh...

Eva:

Tge vardas te schi tgutg?

Gion:
Ia dovr en vinars! (tschertga ena clocca da vinars ainten la stanza) En vinars!
Noua è’l igl vinars?

Eva:
Ia va bagn savia tgi mies frar seia betg digl tot balocchi, tg’el vegia pero giu en
tal cantung, chegl am è danov.

Gion:
Diavel aint, tge fast te cò, Eva?

Eva:
Neir a gratular pigl ties anniversari. Pigl ties de da festa bler cletg e furtegna!

Gion:
Chegl cun la furtegna è gist passo ossa.

Eva:

(igl surdat exact la madema clocca scu chella dad Ervin) Cò anc ensatge per tè.

Gion:
(examinescha la clocca) Ossuscheia, tar tè costa la clocca exact 58.90 francs.
Igl tancadi fò oz igls affars gronds.

Eva:
(varda anturn en po) Ia va piglia ena tgombra aint igl Alpina,  ia stung gist per
en pêr deis.

Gion:
Te sast bagn betg simplamaintg…

Eva:
… e scu tgi sa chegl! (passa cugl mang sur la mobiglia ve). Scu tgi para ènigl er
betg gist mengia exacts cugl puzager.

Sm-STE 1-3 Eneda New York (sm)


20

Gion:
Eva, per plascheir!

Robert:
(vign cun perucca e vistgia da donnas or digl bogn, cun vousch normala) Chel
vistgia morda mecta fitg!

Gion:
Schlet timing!

Robert:
(remartga Eva, ossa cun vousch da donnas) Ohh… nous vagn viseta! Schi seias
bagnneida, ia sung onda Eva.

Gion:
Na!

Eva:
(tar Robert) Tge vez gist detg?

Robert:
Ia sung la sora da Gion.

Gion:
(tar Robert) Tigna igl ties pechel!

Robert:
Ia va angal…

Gion:
(dat segns davos igl dies a Robert, igl vot mussar da tascheir)

Robert:
Ia manetg, ia sung...

Eva:
(sa struba tar Gion) Tge monta chegl?

Gion:
(fò scu sch’el scurantess mostgas) Chellas mostgas aint cò, ena zaccatura!

Eva:
(puspe tar Robert) Tge vez dez, tgi vous seias?

Gion:
Chegl è angal la mia vaschigna da tgombra, donna Moser.

Eva:
Am fò plascheir. Eva Cavegn, la sora da Gion.

Robert:
(cun vousch normala) Potenta merda!

Gion:
Donna Moser, levas betg eir a dar se igl belet?

Robert:
Ha?

Gion:
Aint igl bogn!

Robert:
(cun vousch da donnas) Ah, ea, naturalmaintg! (vo aint igl bogn)

Eva:
Pertge dovra chella igl ties bogn?

Gion:
Ella ò en donn.

Sm-STE 1-3 Eneda New York (sm)


21

Eva:
Chegl vaia remartgea.

Gion:
En donn dad ava, aint igl bogn.

Eva:
Bung, ia vign eneda ad inspectar la tgombra.

Gion:
(consterno) Gist dasperas igl bogn.

Eva:
Alla fegn finala vaia da vurdar tgi vigna en po urden ainten chella hetta. E
porta gist las mias dus valeischs ainten tgombra, betg tgi stettan starneidas .
(vo ainten tgombra da durmeir)

Gion:
(sa lascha crudar segl canape, è caput) Pertge vaia mirito chegl?

Eva:
(or digl off) Gion! Noua è’la la glischiva da letg sobra? E noua catta en sdratsch
per far giu la polvra!?

Gion:
(cloma anavos vilanto) Ia reiv! (vo cun las valeischs vers la tgombra da
durmeir, avant tgi antrar varda el a tschiel e dei...) Tger Nussigner, ia va propi
gugent mi’ sora, pero schi te la vessas pi gugent, la tia viglia davainta! (vo)

UMAN

2.act
en pêr secundas pi tard

9.scena
Lara, Gertruda, Ervin

Gertruda:
(vign ainten tgombra, Lara la suonda) Donna Clara dalla recepziun n’ò betg via
Robert tg’è ia or da tga.

Lara:
Pertge stò’l Robert er lippar exact oz?!

Gertruda:
Dumande’m ensatge pi simpel.

Lara:
L’antiera surpresa pigl anniversari da tat vo uscheia dalla glatscha giu.

Gertruda:
Chegl è bagn igl pi pitschen problem. El leva mianc aveir la nossa turta.

Lara:
Chegl è ena merda!

Ervin:
(vign tot agito ainten tgombra) Ena tala merda!

Gertruda:
Tge ègl capito ossa puspe?

Sm-STE 1-3 Eneda New York (sm)


22
Ervin:
La proxima geda dunga schlops agl chauffeur digl taxi.

Lara:
Chegl è mies...

Gertruda:
Naturalmaintg! Igl signour Cavegn! Bel, d’az vaseir puspe eneda.

Ervin:
Ia giavischess tg’ia pudess deir igl madem.

Lara:
Bab!

Ervin:
Chel lappi d’en chauffeur da taxi am è saglia da davos aint pigl auto. Ed ossa
ènigl sa traclos igls paracolps.

Gertruda:
Stgise – vous parchez er adegna a moda talianga.

Ervin:
(losch) Cun tant tampramaint?

Gertruda:
Schi tort scu la tor da Pisa.

Ervin:
(mazza Gertruda cun l’igleida) Lara, ast te via igl mies telefonign. Ia stò
telefonar agl mies advocat.

Lara:
Ast vurdo ainten cassatga.

Ervin:
Sung bagn betg tgutg.

Lara:
Ia manetg la cassatga sanestra.

Ervin:
(palpegia da mang sanester, peglia notiers igl telefonign)

Lara:
Vaia betg detg?

Ervin:
(cumpona en nomer, durant tg’el sorta) Kurt? Ia sung,…Ervin…. scu tg’am
geia? …Uscheia scu alla PPS siva dallas votaziuns!

Lara:
Tge pigliainsa oss a mang per cattar Robert? Nous igl stuagn cattar an mintga
cass.

Gertruda:
La colonna d’ageid è gio alarmada.

Lara:
Fitg bung!

10.scena

Gion, Gertruda, Lara, Vivian

Sm-STE 1-3 Eneda New York (sm)


23
Gion:
(vign or dalla tgombra da durmeir, sera igl isch cun la clav) Chegl è da basigns,
è simplamaintg da basigns. (vo vers igl bogn, dat en sagl, cura tg’el vei
Gertruda e Lara)

Lara:
Siva da cura seras te la tgombra cun la clav?

Gion:
Ma varda chi. Chegl è angal perveia ... digls laders!

Gertruda:
Aint cò dattigl nigns laders.

Gion:
Vasez, tgi nizzegia tg’ia sera la tgombra.

Gertruda:
Nous faschagn tot igl noss pussebel per cattar Robert.

Gion:
Chegl è tger da vous.

Gertruda:
Lara ge eneda a vurdar, per plascheir, schi dat ensatge danov an connex cun la
tschertga da Robert.

Lara:
Naturalmaintg. (vo)

Gertruda:
Signour Gion, am fò schi mal agl cor.

Gion:
Tge?

Gertruda:
Ma bagn, chegl cun Robert.

Gion:
(realisescha) Fitg tragic.

Gertruda:
Sch’ia sa far ensatge da bung per vous, schi de’m part.

Gion:
Vous fissas l’amprema tg’ia infurmess!

Vivian:
(aintra, ainta mang en satg digl Volg) Bun de ansemen.

Gertruda:
Ah, Vivian la Villa. Tge faschez vous cò?

Vivian:
Ia vess dad aveir en toc tgern.

Gion:
(vei igl satg digl Volg) Volg!

Vivian:
Ia sa tgi dat er tgern aint igl Volg. Cat chella dalla mazlareia pero da miglra
qualitad.

Gertruda:
Dalla mazlareia?

Vivian:
La dama d’avant, ò detg tgi la mazlareia seia cò. Igl amprem vaia cartia tgi seia
en’apoteca. (rei da chegl giz)

Sm-STE 1-3 Eneda New York (sm)


24

Gertruda:
At possa preschentar: chegl è Gion Cavegn e chegl è Vivian la Villa – ena nova
abitanta a cò. (tar Vivian) Ni, az accumpogn puspe ainten tgombra.

Vivian:
Bung, alloura am pudez gist purtar en toc filet da biestg gross ed en quintign.

Gertruda:
(sorta cun Vivian). Naturalmaintg.

11.scena
Gion, Robert, Eva or digl off

Gion:
(derva igl isch digl bogn) Ossa vainsa da nizigier la caschung ed eir.

Robert:
(anc adegna vistgia scu donna) Te sast betg quant malcumadevel tgi chel
vistgia è.

Gion:
Ist atgnamaintg en om u en macarung?

Robert:
(ponderescha) Mez om, mez macarung.

Gion:
Betg targinar! Igl satg digl Volg è nia notiers.

Robert:
Betg la verdad?

Gion:
Ena scatla viglia igl ò gia ainta mang.

Robert:
E tge montigl chegl?

Gion:
Chegl saia er betg schi exact. Ia sa angal tgi vagn da svaneir schi spert scu
pussebel. Sch’igl satg è cò, alloura èn igls laders er betg gliunsch davent.

Eva:
(vot darveir igl isch dalla tgombra, chegl vo pero betg) Gion! I vo betg da
darveir igl isch! Gion!

Robert:
Te ast bagn betg saro tia sora ainten tgombra?

Gion:
Va gia paca lètga.

Eva:

Gi-ooo—nnnn!!!

Gion:
Igl isch è traclo. Angal pazienztga! (tar Robert) Hop, davent. Ossa u mai ple.
Giagn tigl taxi! (sorta digl isch principal)

Robert:
Ea, giagn! (igl suonda, cò igl vign andamaint tg’igl satg digl Spar è anc aint igl
bogn) Gion, ia reiv gist! Va angal dad eir spert pigl satg! (vo aint igl bogn)

Sm-STE 1-3 Eneda New York (sm)


25

12.scena
Ervin, Robert

Ervin:
(vign noadaint vilo) A chel chauffeur da taxi fissigl gist da piglier davent igl
bigliet – chel tralari!

Robert:
(vign cugl satg digl Spar or digl bogn) New York, ia reiv! (vei Ervin) Ah!

Ervin:
Ah!

Robert:
(puspe cun vousch da donnas) Gio puspe visetas?!

Ervin:
E tgi ischas vous?

Robert:
Ia… ia sung... tgi sung ia ansomma?!

Ervin:
Chegl vessas vous da saveir.

Robert:
Ia sung… onda Eva!

Ervin:
Tgi???

Robert:
Eva! La sora da Gion.

Ervin:
(sursto) Ischas franca?

Robert:
Sincer, betg propi.

Ervin:
Te ist propi Eva?

Robert:
Eva Cavegn, gist uscheia.

Ervin:
Ast gia en’operaziun ainten la fatscha?

Robert:
Betg neir impertinent!

Ervin:
Ia sa, gl’è gio no blers onns siva dalla davosa geda tgi vagn ans via. Pero tè,
veva an memorgia en po oter.

Robert:
(dat en sagl) Nous ans cunaschagn?

Ervin:
Chegl sunga bagn ia, Ervin. Igl ties nev!!! Igl fegl da bab...ah, ia manetg da
Gion.

Robert:
(cun vousch normala) Oh, tge pulenta!

Sm-STE 1-3 Eneda New York (sm)


26
Ervin:
Tge ast detg?

Robert:
(cun vousch da donnas) Bel, d’at vaseir puspe eneda, Eric.

Ervin:
Ervin.

Robert:
(malsieir) Tgi ègl chegl?

Ervin:
Ia va nom Ervin.

Robert:
Cler, tge tgutg da me!

Erivin:
Ma regord scu schi fiss sto ier, tgi barba Giera ò fatg tarmagls cun me.

Robert:
Giera…?

Ervin:
(sceptic) Igl ties om…

Robert:
Ahh, … te manegias Gierign! Ea, chel fascheva gugent tarmagls cun tè. Gist
l’emda passada ò’l detg quant bel tgi fiss da vaseir puspe eneda igl pitschen
Ervin.

Ervin:
Barba Giera è mort avant set onns.

Robert:
(realisescha, antscheva a sanglottar tot chegl tg’el pò) Ossa, tge tgi te deist. Ia
sa anc adegna betg tgapeir.

Ervin:
El è propi sto en om grondious.

Robert:
E scu! Ed adegna puspe è’l sto incanto digl sies pitschen Emil.

Ervin:
Ervin.

Robert:
Cler, Ervin.

( i petga dus gedas or dalla tgombra da durmeir)

Robert:
(petga dus gedas cugls peis giumez)

Ervin:
E noua vogl chegl a fittar?

Robert:
En ‘exercezi cunter l’ava ainten las tgommas – igl medi ò detg da far.

(i petga treis gedas or dalla tgombra da durmeir)

Ervin:
Chell’ava ainten las tgommas para dad esser en ual pi grond.

Sm-STE 1-3 Eneda New York (sm)


27

13.scena
Vivian, Ervin, Robert, Eva aint igl off

Vivian:
(vign cugl satg digl Spar noadaint, igl posa directamaintg dasper igl satg digl
Volg)

Robert:
(cun vousch normala) Tgi ègl chegl ossa puspe, peglia chegl nigna fegn!

Ervin:
Onda Eva!

Robert:
(puspe cun vousch da donna) Ia manetg, cun tgi possa far ossa
l’ancunaschientscha ampernevla.

Vivian:
Ia sung Vivian la Villa – a vous dei chegl francamaintg ensatge.

Robert:
(tgappa en sagl) Vivian! La Villa???

Vivian:
Gist uscheia.

Robert:
Ia crei, tgi chegl seia en semi.

Vivian:
Pass angal spert per neir pigls mies calzers.

Ervin:
Vez amblido igls calzers a cò?

Vivian:
Exact! Paea vaia gio.

Ervin:
(confus) Chegl painsa bagn.

Vivian:
Va angal betg lia piglier igls calzers ainten la mazlareia.

Ervin:
Ah, betg?

Vivian:
S’imagine eneda, calzers ainten la mazlareia. (rei da chegl giz)

Ervin:
(ironic) Ensatge schi da nar, chegl surpassess tot igl s’imaginar.

Vivian:
(peglia igl satg digl Spar) An chel cass viglia betg disturbar pi dei. A reveir!
(vo)

Ervin:
E tge ègl sto chegl ossa?

Robert:
(simgiond) La gronda Vivian…

Ervin:
Te canoschas chella donna?

Robert:
Angal digl vaseir.

Sm-STE 1-3 Eneda New York (sm)


28

(i petga dus gedas or dalla tgombra da durmeir)

Robert:
(petga cugls peis dus gedas giumez)

Ervin:
Sch’ia fiss tè, alloura midessa igl medi.

Robert:
Na, na, chegl è en profi!

Ervin:
Scu tgi te manegias. Ansomma, noua è’l bab.

Robert:
Tge bab?

Ervin:
Mies bab.

Robert:
Te manegias...

Eva:

(cloma or dalla tgombra) …Gion!

Ervin:
(s’accorscha betg tgi chegl vign betg da Robert) Exact, chel manegia.  (igl
telefonign dad Ervin scaligna)

Ervin:
Kurt…ia tedl. (vo giuador)

14.scena
Robert, Eva, Gion

Eva:

(or digl off) Schi te dervas ossa betg immediat igl isch, alloura igl sfratga aint!

Robert:
(cun vousch da donnas) Ia vign! (derva igl isch)

Eva:
(vign vilada or dalla tgombra) Tge at vignigl andamaint??? (remartga Robert)
E tge faschez vous gio puspe cò?

Robert:
Ia...

Eva:

Vous ischas bagn chella cugl donn.

Robert:
Scu managez chegl?

Eva:

Igl bogn.

Robert:
???

Eva:

Donn!

Sm-STE 1-3 Eneda New York (sm)


29
Robert:
Ea, i fò betg donn dad eir chi e lò aint igl bogn.

Eva:

Noua è’l chel vadel?

Robert:
Gion?

Eva:

Gion, ea chel.

Robert:
Ähm…

Gion:
(vign noadaint dalla porta principala) Chegl creist simplamaintg betg!

Eva:

Gion!

Gion:
Ah! Scu ist te neida or da tgombra?!

Eva:
(mossa sen Robert) Chella dama am ò davert igl isch. Tge at vignigl ansomma
andamaint da’m lascher tot suletta?

Gion:
Ubetg, chegl è sto ena stupenta ideia, hä?

Eva:

Siva chel schoc stòia eir eneda aint igl bogn. (vo aint igl bogn)

Gion:
Tge ta stalegias te anc se cò?

Robert:
(cun vousch normala) Va anc gia dad eir pigl satg digl Spar aint igl bogn. E tgi
am stat alloura ainta peis, igl ties fegl!

Gion:
Igl va via or an suler.

Robert:
El er tè?

Gion:
Sung gist anc sto bung da ma zuppar davos la tgirunza Rita.

Robert:
Ed alloura?

Gion:
Ella ò cartia tg’ia viglia la tutgier en po, cò am ò’la do ena tarmenta tarstada.

Robert:
Bravo!

Gion:
Igl taxi ò tutgia igl auto dad Ervin. Ossa vignel igl taxi betg or ple, cunchegl tgi
Ervin ò parco puspe scu’n mez nar.

Robert:
Marschigl forsa betg tot tenor igl noss plan?

Gion:
Chegl pò tgunsch esser!! (vei igl satg digl Volg) Chegl pò betg esser la verdad!

Robert:
Tge ast ossa?

Sm-STE 1-3 Eneda New York (sm)


30

Gion:
Volg!

Robert:
Hä?

Gion:
Chegl è igl satg digl Volg!!!

Robert:
Ed alloura, at plai’la betg la calour? U tge… ou na!!!

Gion:
Noua è’l igl satg digl Spar?

Robert:
(ponderescha) Vivian! Chella igl ò piglia.

Gion:
An chel cass ò’la sbaratto puspe igls satgs. Te canoschas chella donna?

Robert:
(chel tema igl è propi malampernevel) Angal digl vaseir.

15.scena
Robert, Gion, Lara, Gertruda, Vivian, Eva, Ervin

Vivan:
(vign noadaint cun Gertruda e Lara, Gertruda porta igl satg digl Spar) Ia sa
propi betg, tge tgi lez da me. Ia leva angal eir a cumprar calzers.

Gion:
Stupent… (sa lascha dar segl canape, è caput) New York è ia definitivamaintg
dalla glatscha giu.

Gertruda:
(igleida vers Robert) E tgi ischas vous?

Robert:
(cun vousch da donnas) Ia sung angal...

Gion:
Robert, te post calar. I vala uscheia ni uscheia navot ple.

Lara/Gertruda: Robert???

Robert:
(peglia giu la perucca) Te varossas raschung.

Vivian:
Chegl è propi Robert.

Gertruda:
Vous ischas betg lippo?

Gion:
Robert ed ia vagn lia… (mossa segl satg digl Spar)... cun chels raps tg’èn ainten
chel satg.

Lara:
Chel satg è er igl corpus delicti.  (mossa sen Vivian) Chella dama cò, è alloura
anc migler an rap, tgi chegl tg’ella dat da creir.

Sm-STE 1-3 Eneda New York (sm)


31
Vivian:
Paah!

Gertruda:
Chella è bagn stada bunga dad angular igls raps or dalla banca visavi.

Vivian:
Tge tg’ins è bung da far, chegl ins ègl bung.

Lara:
E tot chegl tg’ella ò rachinto, è navot oter tgi badoias. (stò reir) Ella ò bagn er
rachinto tg’ella seia stada striptease.

Robert:
Chegl è nignas badoias.

Lara:
Hä?

Robert:
Ia… ia sung… sto en bung client da Vivian.

Vivian:
Am canoschas tuttegna anc – tge bel!

Gertruda:
La pulizeia è gio infurmada. Ni, donna Vivian La Villa! (accumpogna Vivian tar
la porta)

Vivian:
Angal betg mengia groppa! (tottas dus von)

Robert:
E davent è’la, la grondiousa Vivian.

Lara:
(tar Robert) E te, ast lia giuier onda Eva, parigl?

Gion:
El ò persvadia, ubetg.

Lara:
Ena sumeglia nundetga, ed igl taxi vez er vusoters pusto?

Gion:
(trest) Igl satg plagn raps ans vess mano a New York. Igl ò betg lia esser...tge
vot far. Scu tgi para vigna tuttegna betg pi gliunsch tgi or igl Alpina.

Eva:
(vign or digl bogn) I fiss neiras ouras da puzager puspe eneda chel bogn. Gion,
chegl stost annunztgier an mintga cass alla manadra dalla tgesa da vigls.

Lara:
Onda Eva! Alloura ègl chegl cugl giro tuttegna sto la verdad.

Gion:
Na, ansomma betg. Deplorablamaintg è’la neida anc la dretga Eva.

Eva:
Tge vot deir cun la dretga Eva?

Gion:
Nigns detagls.

Eva:
Vign gist tar la manadra dalla tgesa da vigls, en tal bogn è betg tolerabel –
terribel. Tgau Lara, at vogl bagn? Bel! (vo)

Lara:
(la varda siva confusa) Chegl am è propi ia mengia svelt.

Sm-STE 1-3 Eneda New York (sm)


32

Robert:
Igl è propi marscho en po tgutg.

Lara:
Alloura pudainsa ossa neir tigls regals.

Gion:
Stògl esser chegl???

Lara:
(peglia igl satg digl Volg ed igl dat a Gion) Fò per me.

Gion:
Schi te manegias. (peglia noador en pêr cravattas, sainza gost e calours
terriblas) Varda chi, tge orginalas.

Robert:
Chellas èn meias. Ia sper tg’at plaian.

Gion:
Belezza… von bagn cun las mias soccas. (metta d’en mang igl satg)

Lara:
Tge fast? Gl’è bagn anc aint ensatge?

Gion:
Forsa anc en pischama tgi vo a pro? (sgoltra aint igl satg) Tge...? (peglia
noador treis bigliets per sgular) Bigliets per sgular?

Lara:
Ligia tge tg’igl è scretg se.

Gion:
(ligia) Sgol LX 804 a New York City…chegl è betg la verdad…chegl è en semi.

Lara:
Chegl è igl mies dretg regal per tè. E scu tgi te veist, ins pògl mai amblidar igls
sies semis (surreir) Ser Adam varo tuttegna gia raschung.

Gion:
(ambratscha Lara) Lara! La mia beadia!!!

Robert:
(segl canape, da chegl sitg) Chegl monta, schi te vessas gia da bel’antschatta
igl dretg satg, fiss chel antier teater mianc sto da basigns?

Lara:
Mianc en zichel teater!

Robert:
Chegl monta tg’ia vess er betg gia da trer aint chel terribel vistgia?

Lara:
Exact uscheia ègl.

Robert:
Gratulaziun, nous dus ischan igls lappis igls pi gronds dall’antiera tgesa.
(strocla igl mang a Gion)

Gion:
Te ast raschung, pero ist te chel tg’ò aint vistgadeira da donnas.

Robert:
Bung argumaint.

Ervin:
(aintra cun en îgl blo e la vistgadeira è scarpada)

Sm-STE 1-3 Eneda New York (sm)


33
Lara:
Bab?! Tge ègl capito cun tè?

Ervin:
(cun mal) Navot, navot…va angal discuto en zichel cugl chauffeur digl taxi.

Robert:
Gion, nous dus ischan lappis, pero chel cò è igl pi grond lappi!

(tots reian, oter tgi Ervin)

UMAN

Sm-STE 1-3 Eneda New York (sm)


Navot oter tgi la verdad                          Sm-STEI 2-1
cumegia an dus acts
da Vinzenz Steiner
translaziun Gabriella Sonder-Dosch
per incumbensa dalla LR

Bühnenbild:
Wir befinden uns im leicht spiessig eingerichteten Wohnzimmer der Familie Grischott. Was die
Atmosphäre etwas auflockert, sind ein paar Kinderspielzeuge, welche im Raum ordentlich ausgestellt
sind – Muster aus der Spielzeugfabrik, in der Hubert Grischott arbeitet. In der Mitte des Zimmers ist
ein Sofa, Sessel sowie ein Salontisch. An der hinteren Wand befindet sich in der Mitte ein grosses
Fenster, von dem man direkt auf den Garten runter sieht. An der Wand rechts führt ein offener Auf-
und Abgang zum Eingang, zur Küche sowie zum Gästezimmer. An der Wand links befindet sich vorne
die Türe zum Schlafzimmer und hinten führt eine kurze Treppe in die Mansardenwohnung von David
Albertin.
Inhaltsangabe:
Hubert Grischott verliert völlig unerwartet seinen Job in der Spielzeugfabrik. Da seine Tochter Leonie
kurz vor ihrer grossen – extrem teuren – Hochzeit steht, bringt er es nicht übers Herz, der Familie von
seiner Kündigung zu erzählen. Um die Kosten der Hochzeit möglichst klein zu halten, sabotiert er
heimlich die Planungen und Vorbereitungen der engagierten – ebenfalls extrem teuren –
Hochzeitsplanerin. Damit beginnt am Tag der Hochzeit ein turbulenter Reigen an Lügen und
Ausreden. Am selben Tag steht plötzlich eine ältere, etwas mysteriöse Dame vor der Familie und gibt
sich als entfernte Verwandte aus – nur kennt irgendwie niemand diese eigenartige Frau. Als dann
unter den Hochzeitsgeschenken ein indischer Schnaps auftaucht und Hubert ein Glas davon trinkt,
überschlagen sich die Ereignisse – denn plötzlich sagt er wie fremdgesteuer nur noch die Wahrheit –
nichts als die Wahrheit!

Persungas ( ca. acziuns)
ca. 70 min.
Hubert Grischott (170)
bab dalla spousa
Sofia Grischott (52)

mamma dalla spousa
Leonie Grischott (60)

spousa
Franz Durisch (36)

tat
David Albertin (152)

sotfittadign digls Grischotts
Tatjana Boutellier (51)
planisadra da nozzas
Gwendolyn Markwalder (40)
parainta
Taimp:

preschaint
Li:

steiva

Sm-STEI 2-1_Navot oter tgi la verdad


1. act
1. scena:
Hubert, Sophie

(Igl è ena sonda dumang da zarcladour – igl de dallas nozzas da Leonie Grischott. Hubert reiva ainten
steiva cun ena glista, vo aint igl pierti da dretg, per sa sierar tgi reiva nign e sa tschainta sen la
pultrunga. El para en po stresso e betg fitg cuntaint. El tippescha ena nomra – tgi el screiva giu dalla
glista - aint igl sies telefonign e spetga – i capeta navot ed el varda stupia sen igl sies telefonign – cò
igl vogl se ena gleisch)

Hubert:
 Merda – igl chint digl telefonign vaia gio er betg savia paer … (el vo tigl telefon da reit
fixa e dat aint ena nomra – ed ensatgi s’annunztga) Kudi, te vigl bastimaint! Gio dei
santia navot ple! Scu vainsa?... (igl partenari da discussiun ò nign’ideia tgi tgi è Hubert)
Hubert … Grischott… ma bagn, sast betg ple, da lez taimp, da militer a Thun… (betg fitg
incanto dalla reacziun dall’otra vart, prova pero da zuppantar) Ea precis, igl Hubi gross…
te, igl muteiv, pertge tg’ia telefonesch, te ast bagn en agen biro da viadis…ea precis “per
viadis a Mallorca u a Tujetsch, varda cun Hitsch Flütsch”… eaea, fitg legher… te, vusoters
vez betg liber ena plazza per casualitad? Tar me ègl igl mument eba en po…
Sofia:
(reiva da dretg cun ena tschitta (Fliege) ainta mang. Hubert sa tschainta spert segl
telefon e sen la sia glista) Mies tger, ast via tat ensanouas?
Hubert:
(doltsch) Na, meirigna, pertge manegias?
Sofia:
El tschertga siva d’ena mes’oura la sia tschitta.
Hubert:
Ast vurdo ainten frestgera?
Sofia:
(mossa la tschitta) Ia bagn, el pero betg. Schi te igl veist, la tschitta è tar me. (ella vot eir)
Hubert:
Ia vi rizzar or.
Sofia:
(spetga) Ou, ia stò anc dumandar siva perveia dallas flours (vot eir tigl telefon e
s’accorscha tg’el è betg cò) Noua è’l igl telefon?
Hubert:
Nign’ideia…
Sofia:
Mattagn tat tg’igl varo spusto.
(Gist cura tgi Sofia vot eir, ins sainta a deir ena vousch or digl telefon: « Hallo? Haaallo?» - Sofia sa
volva)
Hubert:
(flirtond) Haaallooo bela donna!
Sofia:
Te ta deportas fitg curious, sast te chegl ?
Hubert :
Oz mareida nossa feglia – alloura pudagn nous dus bagn er esser en zichel romantics
…(or digl telefon ins sainta puspe « Hallo ?) Hallo, hallo ! (el tschigna se per ella)
Sofia :
(irritada) Ia vign oss eneda a tschartger igl telefon e tat…

Sm-STEI 2-1_Navot oter tgi la verdad


Hubert:
Forsa ainten la maschina da lavar…
Sofia:
Tat?
Hubert:
Igl telefon…
Sofia:
Ea – fiss betg l’amprem’eda. Ah, ia sung gio tot confusa perveia da chellas nozzas! Pertge
ist te atgnamaintg betg anc ta tratg aint fitto ? An dus ouras reivan 100 giasts da nozzas.
(vo)
Hubert :
(a sasez) Dus giasts an 100 ouras fiss migler…

2. scena:
Hubert, Franz

Hubert:
 (peglia puspe igl telefon) Hallo? Hitsch? Pandia se… (varda sen la sia glista) Tgi vainsa
anc? (tippescha puspe ena nomra dalla sia glista e spetga – anfignen tgi ensatgi
s’annunztga) René, vigl tgaval da mar! Gio dei santia navot ple! Scu vainsa?... Hubert
… Grischott… bagn naturalmaintg, sast betg ple, nous ans vagn amprandia a
canoscher da sies taimp dallas vacanzas a Gran Canaria. (puspe betg incanto, prova
da zuppantar) …ea, exact, Hubi cun las tgameischas mengia strètgas… stgisa igl
disturbi la sonda dumang, ma te ast bagn en’atgna mazlareia, ni?... Ea, gl’è eba
uscheia tgi on mido las structuras ainten la nossa fabrica da tarmagls…
(Franz reiva da dretg ainten steiva e stat salda – Hubert igl vei betg. Franz è vistgia elegant e festiv
cun tschop etc. – adatto per ena nozza)
Hubert:
 …e scu duessa deir, ossa sunga gio d’en’urela sainza lavour… (vei Franz e discorra
anavant) …scu bab! Ea, en de scu oz, schi impurtant, ins sa statga gio
cumplettamaintg dalla feglia, ni betg? An mintga cass at angraztga cordialmaintg pigl
telefon, propi, tge tger! Tgau René (penda se e dei a Franz) Ia pegl gist ancunter
gratulaziuns.
Franz:
Pertge? Ast te oz anniversari?
Hubert:
Naturalmaintg perveia dallas nozzas.
Franz:
 Ist marido? Gratulesch cordialmaintg! Ma mument, te ist bagn marido cun mia
feglia?
Hubert:
Oz èn las nozzas da mia feglia.
Franz:
Da tia feglia?
Hubert:
Da Leonie.
Franz:
Leonie – naturalmaintg! Apropos – ast via ensanouas la mia tschitta?
Hubert:
Ella era tranter igl latg ed igls ravanels.

Sm-STEI 2-1_Navot oter tgi la verdad


Franz:
Ha?
Hubert:
Sofia ò ella. Ella è gist eida or ansant.
Franz:
 Tgi Sofia ò adegna da metter a perder la mia roba! Angraztg Hubert! (vo davent,
dretg)

3. scena:
Hubert, David
Hubert:
 Sapperlot!  Ins pudess creir tgi seia oz nozzas. (vo per siertad anc eneda ainten pierti,
per vurdar tgi nign tgi reiva. Alloura varda’l sen la sia glista e metta aint ena nomra,
ensatgi s’annunztga. Euforic) Hoi Peder! (An chel mument reiva David dalla sia
mansarda ainten steiva – Hubert igl vei, el fetga igl îgl e dei sitg:) Tschüss Peder! (e
penda se)
David:
 (è en veivabagn trasatras – el porta tgotschas da trener e t-shirt e para dad esser gist
lavo) Bun de Hubert.
Hubert:
Ia capitulesch. (meta igl telefon segl sies post e metta la glista ainten cassatga)
David:
Grond de oz.
Hubert:
Ea.
David:
Nervous?
Hubert:
Eea.
David:
Las nozzas dalla suletta feglia, da nar, ubetg?
Hubert:
Eeeea!
David:
Am para tgi te ta legras extrem. Targleischas scu  ena buccareida.
Hubert:
(sfrigna gramflo) Ma naturalmaintg!
David:
(sitg) Scu ena buccareida cun ena rudela spinala rotta…
Hubert:
Ah, gl’è en de emoziunal.
David:
 Cler. Scu bab dalla spousa an totta cass. Per paia sa ia igl mies pled gio dus emdas
ordafora!
Hubert:
 Te ist betg angal chel tgi tigna igl pled festiv durant las nozzas, mabagn er igl noss
sotfittadign – tgi è gio puspe treis emdas an retard cun paer igl tschains.
David:
Vaia betg anc paea per chest meis?
Hubert:
Te ist treis emdas an retard cun paer igl tschains digl meis passo.
David:
Scu tg’igl taimp passa…
Hubert:
 Te vot franc betg saveir, quant tgi chellas nozzas am costan. Siva da chellas nozzas
savainsa betg ans lubeir ple dad eir an vacanzas – tot igl ple quatter deis Sennhof all
inclusive.

Sm-STEI 2-1_Navot oter tgi la verdad


David :
Seias led tgi te gudognas schi bagn scu schef-vendader ainten la tia firma da tarmagls.
Hubert:
 Cler, logic… chegl schlocca enorm… (el para tot oter tgi schlucco) Pertge ist te
atgnamaintg betg anc sen veia tar la lavour? Te portas gio or magari las pizzas per
Demir la sonda da mezde.
David:
 Ma bagn betg dallas nozzas da Leonie! Va fatg da malsang oz – ia va detg tg’ia vegia
da turnantar e da pur…
Hubert:
(igl interrompa) Schon bung! Schi exact vaia betg lia saveir chegl, angraztg David!
David:
(pronunztga englesa) Däivid.
Hubert:
Ha?
David:
At va gio detg tschent gedas, tg’ia less neir numno «Däivid» - scu Hasselhoff.
Hubert:
Te cun igl ties tic da Baywatch.
David :
 Chegl è ena gronda part dalla mia veta! Alla finala sunga sto marido eneda dus deis
cun Pamela Anderson. (entusiasmo) Chegl èn stadas las pi belas nozzas tgi Las Vegas
ò via eneda. Perfign…
Hubert:
 … igl imitatour dad Elvis ò detg chegl, tgi ò fatg la ceremonia da maridar, ia sa. Ed er
siva la tschentavla geda è nign tg’at crei chell’istorgia, tger (accentuescha) “Däivid”.
David:
È’la Tatjana gio cò?
Hubert:
 Te manegias donna Boutellier, la nossa tgera planisadra da nozzas, tgi ò procuro cun
las sias ideias stravagantas tgi nous savagn durmeir definitivamaintg angal ple aint igl
gagliner…
David:
 (da semi e cuntaintissim) La sia irradiaziun, igl sies muvimaint, igl sies stil elegant –
Hubert, chegl è ena narra femna!
Hubert:
(ironic) Ma tge schess Pamela Anderson da chegl?
David:
 Pam totga tigl passo e Tatjana è ossa. Pinavant è ella stada la mia marousa ainten la
sagonda classa. Ia veva bagn tratg en stretg final, ma igls taimps sa meidan. Gl’è
ensatge ainten l’aria tranter nous dus – chegl ins s’accorscha.
Hubert :
Ella at ò detg tg’ella stetta sen dretgs omens tgi on success.
David:
 Igl mars vaia survagnia igl premi « furnitour da pizza digl meis”. Tatjana è ena donna
tgi mossa betg schi convenziunal la sia carezza.

4. scena:
Hubert, David, Tatjana

(Tatjana è ena planisadra da nozzas renumada, chegl tg’ins vei er – ella è vistgeida fitg elegant e
derasa ena noblezza scharmanta. Tar chella noblezza totga er tg’ella ò en’aura en po arroganta. Ella
reiva ainten steiva e vo directamaintg an direcziun da Hubert)

Sm-STEI 2-1_Navot oter tgi la verdad


Tatjana :
Bun de, bun de, signour Grischott ! (sdignous a David) David. (puspe anvers Hubert,
legra) Grond de oz !
Hubert :
Ea.
Tatjana :
Nervous ?
Hubert :
Eea.
Tatjana :
Las nozzas dalla suletta feglia, da nar, ubetg?
Hubert:
Eeea!
Tatjana:
Ischans en po stressos ? Chegl è digl tottafatg tgapibel! Nigna tema, ia va tot sot
controlla.
David:
(romantic) Sogl esser tgi è gist lavo igl suglegl ainten chella steiva?
Tatjana:
(enervada) Sogl esser tgi te ast anca adegna betg tgapia tgi at cat schi attirond scu en
jogurt tg’è giu da datum. Marous da scola, nunimporta!
Hubert:
(a David) Te ast dretg David, ena declaraziun d’amour betg convenziunala.
David:
(currigia) Däivid!
Tatjana:
(unfeisa) Scu Hasselhoff. Vignigl chegl betg planget mengia stupid?
David:
 Chegl è igl mies grond idol! Pinavant sunga sto marido eneda dus deis cun Pamela
Anderson.
Tatjana:
Ia sa – ed a me ò igl papa dumando eneda digl maridar  – displaschevlamaintg era gio
sen viadi da nozzas cun Harry Hasler.
David:
(ventirevel) Ia va adegna detg, la mia donna digls semis vign ad aveir humor!
Tatjana:
(volva igl dies a David, enervada) Displaschevlamaintg vaia betg catto la vossa donna.
Hubert:
Chella tschertga igl tat ainten la maschina da lavar.
Tatjana:
Ia leva angal infurmar ella tgi geia quasi tot tenor plan. La carotscha cun igls quatter
tgavals duess arrivar an ena mes’oura e las tschent columbas alvas èn er gio
pustadas.
Hubert:
(sfurzo) Magnific!
Tatjana:
Per la part musicala on gio detg giu igls noss dus artists preferias,
displaschevlamaintg.
Hubert:
(dei manzignas) Ea, ia sa, terribel!
Tatjana:
Francine Jordi moderescha ena gala da donaziuns per lamas e Gölä canta oz pigl
anniversari da Peach Weber.
Hubert:
Impertinent! Dantant para Peach Weber schi simpatic!
Tatjana:
Per paia am ègl reuschia tgi Kliby e la sia Caroline cantan lour pi gronds hits per las
nozzas.

Sm-STEI 2-1_Navot oter tgi la verdad


Hubertus:
(dat fadeia d’esser entusiasmo) Stupent!
Tatjana:
I dat pero en pitschen problem cun igl catering. Igl è nia furnia igl fallo – an pe da
caviar e salmung ònigl bagn purto liongias viennesas e pang!
Tatjana:
Vous ischas purtos aint scu persunga da contact.
Hubert :
Alloura stò ia gist eir a vurdar. (ins s’accorscha tg’el zuppainta ensatge, el vo)
Tatjana:
Angraztg, signour Grischott!

5. Scena:
Tatjana, David, Leonie

David:
(varda cun îgls targlischaints se per Tatjana) Te veist or fantastic!
Tatjana:
Donn tg’ia sa betg dar anavos igl cumplimaint. Ed ansomma, at vaia gio detg tschent
gedas tg’ia at poss betg varteir.
David:
Scu ins deigl schi bagn: tgi tgi sa carezza, sa zacca.
Tatjana:
Te am fast andamaint igl mies ex-om – chegl era er uscheia ena balandra!
David:
 Ia sung pero betg igl ties ex-om, angal igl ties ex-marous ed igl ties pi grond
admiratour. Ia at port las steilas giu digl firmamaint!
Tatjana:
Bel, cura tgi te ast las rimnadas, t’annunztgas alloura puspe.
David :
 Anfignen ossa ègl anc nign tgi ò savia resister agl mies sexappeal – mianc Pamela
Anderson.
Tatjana :
(surrei) Te ast tant sexappeal scu ena sardina ainten ieli.
David :
Ia va tgapientscha tgi te sast betg anc star tigls ties sentimaints – at dung taimp.
Tatjana :
(enervada) Oh, Dia !
(Leonie reiva da dretg ainten steiva, ella porta gio igl sies vistgia da nozzas e vei or fitg bagn – ella
para locca e sainza chitos. David e Tatjana èn surstos da la veir uscheia)
David:
Wow!
Tatjana:
Magnific!
Leonie:
Az plaigl?
David:
Te veist or scu ena princessa !
Leonie :
Angraztg fitg. Savess ensatgi am gidar cun la seranetga, ella è betg sarada digl tot.
Tatjana:
Ma naturalmaintg! (sa metta ve dalla lavour) Leonie, tge belezza – chegl dat las
nozzas las pi glamurousas tgi chel li ò via eneda!

Sm-STEI 2-1_Navot oter tgi la verdad


David:
 (sitg) Chegl è betg grev cò tar nous a Davosiglmot. La davosa gronda nozza è stada
avant diesch onns. Fitg romantic! Ella ena belezza da 20 onns ed el en impressari
ancunaschaint cun las maseiras idealas 90 – 60 – 42.
Leonie:
90 – 60 – 42?
David:
90 onns, 60 milliuns e 42 grads fevra.
Leonie:
(rei)
Tatjana:
Angal cun en om tg’ò success ins vignigl er ventirevel. (se per Leonie) Tge tgi pertotga
chegl ast te gio er survagnia igl amprem premi!
Leonie:
 Ea, la firma da Tim marscha da nar – ossa vess el gist dad esser da return da New
York.
David:
Tge? Igl de dallas atgnas nozzas è igl spous anc ve digl luvrar a New York ?
Leonie :
El ò anc gia en meetign impurtant.
Tatjana:
Tge om da semi! Da tgesa sen igl antier mond.
Leonie:
(targigna en po) El è propi en om digls semis…
Tatjana:
So! Ia stò ma deditgier puspe allas preparativas. Las nozzas vignan ad esser
nunamblidablas! En highlight siva l’oter!
David:
Igl mies highlight ist anc adegna te, Tatjana.
Leonie:
(rei da cor) Jö, tge carin!
Tatjana:
David è propi carin – schi carin scu en tschitg…
David/Leonie: (commovias, unisono) Ohhh…
Tatjana :
(cinic) … tg’è en onn betg nia bugnia. (vo da dretg)

6. scena:
Leonie, David

Leonie:
Chegl è sto ena clera declaraziun…
David:
Ella so angal betg anc tg’ella am ò gugent.
Leonie:
(rei) Aha!
David:
Scu ins sa sainta, schi curt avant las nozzas?
Leonie:
Ia va m’imagino chegl adegna oter. Pi spectacular. Ensacu.
David:
Chegl vign alloura davant igl altar. Tar las mias nozzas cun Pamela Anderson…
Leonie:
Te ed igls ties semis da Pamela Anderson.
David:
Angal chels tgi sa semgian, laschan capitar las miraclas digl mond!

Sm-STEI 2-1_Navot oter tgi la verdad


Leonie :
(siva d’ena curta pôssa) Te, at dastga dumandar ensatge?
David:
Tot am dastgas dumandar.
Leonie:
 Canoschas chel sentimaint: te vast a far cumischungs e veist en filet tgi savess betg
vaseir or migler. I para da corresponder tot – igl prietsch, l’elaboraziun, la
marmorisaziun. Ed alloura stast davant la cassa e painsas: “Merda, ia vess tuttegna
gia da piglier la servela!” Sast tge tg’ia manetg?
David:
Sorry, aber ia sung vegetari.
Leonie:
 I dat tgossas ainten la veta tgi paran dad esser fermas scu ena crepla, e tuttegna vign
tottanegna en sentimaint da gronda malsiertad.
David:
 Chegl canoscha. Ia era adegna persvadia tgi Pizza Funghi seia la suletta dretga – ed
alloura ògl eneda gia se schlets buglias ed igl mies maletg digl mond è sa mido
cumplettamaintg.
Leonie:
Circa uscheia. Tge ast fatg ainten chella situaziun ?
David :
Va mido sen Pizza Vegetariana.
Leonie:
Ah… (para pansarousa)
David:
Pògl esser tgi geia gist betg angal per servela e pizza?
Leonie:
Ambleida, gl’è betg schi impurtant…
David:
 Varda, la veta è scu en flem infinit… ed igl sulet, propi igl sulet tgi nous savagn far, è
d’ans lascher eir digl tottafatg.
Leonie:
(rei) Chegl ast alloura detg bagn!
David:
Ia sa, ins nomna me gio er igl Shakespeare dalla Val Surses.
Leonie:
Spinochel!
David:
So, ia stuess mattagn anc ma midar.
Leonie:
Ed ia stò er anc fittar ma parager. Angraztg pigl discurs! (vo da dretg)

7. scena:
David, Hubert

(David less eir ainten la sia  mansarda – cura tgi scaligna igl telefon. El turna tigl telefon e peglia giu)
David:
 Cò è Däivid Albertin, Däivid scu Hasselhoff. Tge saia far per vous?... Igl Hubi gross?
Canoscha betg… ah, vous managez Hubert?... Ea, ea, cò ischas aint igl dretg li… scu
managez? Nign post da lavour ple liber?... Ia pains tg’ia tgapescha betg dretg… tot è
cler, ia drez or. Adia (penda se)
Hubert :
(reiva da dretg, vilo) Chel tip tg’ò invento las nozzas ins vess da sarar aint!

Sm-STEI 2-1_Navot oter tgi la verdad


David:
Te Hubert?
Hubert:
 Tge crei chel caterer atgnamaintg ? Tg’ia posta 200 tgers panets da caviar per 100
giasts bunmartgeas?!
David:
Gl’è gist egn tg’ò telefono…
Hubert:
Speranza Kliby tgi è ve da sa separar da Caroline e so betg neir oz.
David:
En biro da viadis…
Hubert:
Tge?
David:
En Hitsch Flütsch, tg’ò detg tg’el vegia nigna lavour per tè…
Hubert:
Scu?
David:
 Te vegias telefono ad el perveia da chegl…? Hubert? Te nirossas betg a tschartger en
job?
Hubert:
 Ia… ehm, naturalmaintg betg… chel stò aveir mess aint la nomra fallada. Alla fegn
dattigl mellas tgi on nom Hubert ainten Svizra.
David :
Grischott ò’l pero er detg. Hubert Grischott…
Hubert:
Da chels dattigl aglmanc er tschents! Chegl è scu Meier u Müller – u Taylor.
David:
Taylor?
Hubert:
(vot midar tema) Ast te savia tg’igls Americans ainten Svizra on adegna daple…
David:
(igl interrompa) Te meidas tema! Tge vottigl chegl deir?
Hubert:
(croda sen la pultrunga) Ossa portigl er navot ple…
David:
(suspectous) Tge?...
Hubert:
David, te ist igl noss sotfittadign ed igl mies migler cumarat…
David:
Chegl stema fitg.
Hubert:
 Ia at rachint ossa scu tg’igl è – te taist pero scu ena fossa – schiglio sgolas or dalla tia
abitaziun.
David:
Chegl para en bung deal…
Hubert:
Ia sung gio en mez onn sainza lavour…
David:
(dad ot) Te ist gio en mez onn sainza lavour??!
Hubert:
Dei chegl anc en po pi dad ot, igls vaschigns on betg anc santia!
David:
(da bass) Te ist betg ple schef-vendader dalla fabrica da tarmagls??
Hubert:
 (vo ve tar ena bartga da pirats tg’è messa an parada ainten steiva) Cò. Chella bartga
da pirats è stada eneda igl hit da vendita dalla nossa firma. Ma igls bagagls d’ozande
dovran computers e smartphones. Tgi gioia oz anc a pirats?
David:
La Fifa?

Sm-STEI 2-1_Navot oter tgi la verdad


Hubert:
 (cinic) Aint igls îgls da chel CEO giuvenot sung ia en vigliurd tgi tgapescha betg igls
tarmagls actuals. E l’ò mianc schi fallo. Perchegl am ònigl disdetg la plazza avant en
mez onn.
David :
Chegl am displai fitg, Hubert.
Hubert:
 (vo ve tar ena puppa da Barbie e da Ken, tg’èn messas an parada. Barbie ò tgavels
oranschs ed en deux-pièce, Ken en vistgia neir e tgavels greischs) Cò. Dus capodovras.
Ia sung sto participo relevantamaintg ve dalla versiun svizra da Barbie e Ken.
David:
E tgi signifitgeschan chellas?
Hubert:
Silvia e Christoph Blocher.
David:
(en po irrito) Ah…
Hubert:
(dosta puspe las puppas) Ea, ea. Chels taimps èn definitivamaintg passos.
David :
Te ast siva d’en mez onn anc detg a nign tgi te seias disoccupo ??
Hubert :
Ia va simplamaintg betg igl cor da deir chegl a Sofia e Leonie. Ed uscheia fatscha
mintga de scu sch’ia gess a luvrar. Dantant sunga mintga de ve da tschartger ena
nova plazza e vign ourasor a spass.
David:
E chegl è nign tg’ò s’accorschia?
Hubert:
Sofia ò s’accorschia tg’ia va piglia giu cun eir bler a spass.
David:
Ed ossa?
Hubert:
Ia fatsch pi lungas pôssas e pegl cun me daple proviant.
David:
E quant dei duess chegl eir?
Hubert:
Mintga kilometer en halt da diesch minutas ed ena tschigulattigna.
David:
Ia manetg, quant dei vot anc giuier chel gi?
Hubert:
Anfignen tg’ia va puspe en job. Chegl è immens grev ainten la mia vigliadetna.
David:
Scu veian or las finanzas ?
Hubert :
Nous ischan stos fitg spargnevels e vagn anc dalla vart en zichel – ma igl grond
problem èn las nozzas.
David:
Logic, chegl at maglia se tga e sulom…
Hubert:
Perchegl vaia er – scu duessa deir – optimo en zichel las preparativas…
David:
Ha?
Hubert:
 Sch’ia vess realiso la planisaziun dallas nozzas, uscheia scu tgi la “tia” Tatjana leva,
vessans da vender la nossa tgesa.
David:
Chegl vot deir, te ast manipulo la planisaziun?
Hubert :
Schagn uscheia, ia va fatg enqual correctura tigls furnitours.
David:
Damai ògl en muteiv tg’igl caterer ò purto liongias viennesas anstagls da caviar?
Hubert:
È nia pusto anturn da me – sa tgapescha davos igl dies dalla donna Boutellier.

Sm-STEI 2-1_Navot oter tgi la verdad


David:
E schi chegl vign or?? Tatjana at mazza – e tia donna e tia feglia er.
Hubert:
Ia fatsch vaseir or, scu tgi chegl fiss capito sainza leir.
David:
 E tge ègl cun tot las otras tgossas? La carotscha cun igls quatter tgavals, per
exaimpel?
Hubert:
En pour reiva cun en tractor e dus vatgas.
David :
Ed igl orchester filharmonic?
Hubert:
…è oss igl Jodlerchörli…
David:
E las tschent columbas alvas ?
Hubert :
Diesch andas selvadias.
David :
Oh Dia! Chegl è gio terribel!
Hubert:
Ia sa! Ma ia va propi gia nign’otra schelta…
David:
 Ia va ena snuevla tema dad andas selvadias (siva d’ena curta pôssa, consterno) Te ast
manipulo las antieras nozzas…
Hubert:
 Ia at supplitgesch energicamaintg da lascher s’accorscher navot e da deir betg en
pled.
David:
(consterno) logic, cler… ia sung scu adegna… (rei sfurzo)
Hubert:
Te paras schi loc scu en fist da fier.
David:
(varda or da fanestra) Oh, Dia…
Hubert:
Tge ègl?
David:
Igl tractor cun las dus vatgas è rivo. Sofia e Tatjana boglian dalla rabgia…
Hubert:
 Ou merda… (sa peglia ansemen) Alloura… Vàmonos ! E te vessas anc da ta midar! (vo
da dretg)
David:
(varda giu per el) Precis! (vo ainten la sia mansarda)

8. scena:
Gwendolyn, Leonie

(En’urela resta la tribuna veida anfignen tgi Gwendolyn Markwalder reiva ainten steiva cun dus
grondas valischas. Ella è ena dama pi viglia, scurrila ed en po atgna. Ella porta vistgadeira en po
mengia giaglia per la sia vigliadetna, eventualmaintg en turban, u ensatge sumigliaint. Ella è ena
persunga fitg impulsiva cun en humor en po git. A madem taimp para ella dad esser spirituala ed
esoterica. Ella varda anturn ainten steiva)

Sm-STEI 2-1_Navot oter tgi la verdad


Gwendolyn:
Tge bi d’esser cò puspe! (stat salda) Ma tge interiour! Pi bod erigl bler pi bel!
(contaimpla ena pultrunga) Chella pultrunga totga franc betg a cò.
(Ella peglia la pultrunga e la metta ainten en oter li. Dantant è antrada Leoni ainten steiva e stat
salda, smarvagleda)
Gwendolyn:
(contaimpla la pultrunga) Gio bler migler!
Leonie:
Ehm… Tge faschez vous cò ?
Gwendolyn :
(sa volva vers Leonie) Va gist permangs dad eir cugl tren, chegl ins vei.
Leonie :
Eh…
Gwendolyn :
(sitg) Chegl è bagn la staziun, ni?
Leonie:
???
Gwendolyn:
(rei scurril. Remartga: igl reir è fitg scurril. Mintg’eda tgi ella rei, sa snueschan igls
preschaints) Te vardas scu en stgirat tamanto.
Leonie :
Ia… ehm…
Gwendolyn :
Te vignst a vaseir, l’energeia ainten la stanza vign a sa migliurar an en colp, schi la
pultrunga stat cò e betg ple ve lò.
Leonie:
Ah ea?
Gwendolyn:
Chegl ò da far cun Ying e Yang.
Leonie:
Ia canosch angal Tom e Jerry…
Gwendolyn :
(rei scurril) Anc adegna la madema lumpaza scu pi bod!
Leonie:
Am stuez stgisar, ma…
Gwendolyn:
Betg dei adegna vous! Te fast gio uscheia, scu tgi ans cunaschessans betg!
Leonie:
Detg sincer, sunga gist en po malsieira…
Gwendolyn:
Tantas fodas vaia ossa tuttegna betg. Ia dovr an mintga cass anc nign segnapagina
per cattar la mia cadagna. (rei scurril) Leonie, igl mies unfant, lascha’t contemplar. Te
veist or scu ena princessa ! (la peglia plagn carezza ainta bratsch)
Leonie:
Chegl è tger… ma…
Gwendolyn:
Ia sa, gl’è gio passo bler taimp siva da chegl tg’ans vagn via la davos’eda. Cler, ia sung
betg la parainta la pi proxima. Ma tgi te ast nign’ideia? Ta regordas betg, tgi vagn fatg
tarmagls or sen igl pro pi bod? Te canoschas bagn anc l’onda Gwendolyn!
Leonie:
 (i vign planget malampernevel ad ella ed ella fò finta da canoscher Gwendolyn, igl
publicum s’accorscha pero tg’è betg uscheia) Ma naturalmaintg! Ossa vaia creia ena
tscherta regurdientscha...
Gwendolyn:
Ia sa anc, scu tgi te ist curreida eneda siva ena pula – direct sen veia! Ia at va gist anc
savia tigneir, avant tg’igl auto è rivo... (rei) te ast er adegna gia stentgels ainten testa!
Leonie:
 (ella è irritada, perchegl tg’ella ò propi ena debla regurdientscha da chegl) Chegl am
para propi ancunaschaint...

Sm-STEI 2-1_Navot oter tgi la verdad


Gwendolyn:
Ia ma legr fitg d’amprender a canoscher igl ties spous Tim!
Leonie:
Scu savez vous... ehm, ia manetg te igl sies nom?
Gwendolyn:
(peglia notiers en’invitaziun da nozzas) Chegl stat scretg ainten l’invitaziun.
Leonie:
 (tgapescha ansomma navot ple) Ha?? (zuppainta) Ah, ia manetg, naturalmaintg chegl
stat gio scretg ainten l’invitaziun. (digl tottafatg perplexa)

9. Scena:
Gwendolyn, Leonie, Sofia, Hubert
Sofia:
(reiva ainten steiva cun Hubert, discorra dramatic) Chegl è ena catastrofa absoluta.
Hubert:
Creiam, ia tgapesch er betg chel tractor.
Sofia:
E las liongias viennesas?!
Hubert:
En zichel citrona ed en pêr guttellas ava digl aquarium e gio gostigl scu caviar...
Sofia:
Chegl è en desaster!
Gwendolyn:
(cun plascheir) E gio è l’antiera famiglia ansemen!
Leonie:
 Vurde tgi tg’è cò, onda Gwendolyn! Ella è l’amprema digls giasts (accentuescha)
anvidos.
Sofia:
Pertge è la soptga ve lò?
Leonie:
Chegl ò da far cun Tom e Jerry.
Gwendolyn:
(saleida cordialmaintg Hubert e Sofia) Sofia, Hubert! Tge bel d’az vaseir puspe!
Sofia:
(fò scu sch’ella cunaschess Gwendolyn) Tge surpresa!
Hubert:
(fò er part) Ena surpresa miraculousa!
Gwendolyn:
Ia sung schi nervousa e sa betg spitgier d’az dar igl regal da nozzas! Faschagn chegl
gist ossa! (sgoltra ainten la valischa e tschertga igls dus regals)
Sofia:
(scutigna se per Hubert) Deiam, tgi è chella onda Gwendolyn?
Hubert:
(scutigna) Ia va nign’ideia...
Sofia:
La basavregna da Max?
Hubert:
Na, la basavregna da Max ò nom Rosmarie. Chegl è bagn la mesasora da Hildegard?
Sofia:
La mesasora da Hildegard ò nom Hans ed è en om...
Hubert:
Ia stung propi segl uder...
Sofia:
Ella ò gia en’invitaziun da nozzas ainta mang...

Sm-STEI 2-1_Navot oter tgi la verdad


Gwendolyn:
Uscheia! Chegl è igl regal per tots vusoters! (ella peglia or en grond maletg anramo,
noua tg’è da vaseir la famiglia Grischott – er schi en po pi giovens – e dasperas stat
Gwendolyn an en outfit coluro, tots èn perplexs)
Sofia:
Chegl ischan gio nous?
Leonie:
Ansemen cun Gwendolyn?
Hubert:
Ainten la nossa steiva?
Gwendolyn:
(ironic, sitg) Straordinari, betg? È prest gio da cumparagler cun en ufo, chel maletg...
(siva d’ena curta pôssa rei ella puspe scurril – tots sa spivaintan)
Sofia:
Angraztg fitg pigl regal, tgera Gwendolyn.
Gwendolyn:
Ia va laschea restaurar aposta la fotografia per vusoters! Chegl è sto avant diesch
onns digl 50avel anniversari da Hubert.
Hubert:
(ò nign’ideia) Ossa tgi te deist.
Gwendolyn:
(peglia la fotografia) Chegl vign ossa pandia se. (ella vo a dretg dasper la fanestra,
peglia giu en grond maletg tgi penda ve dalla pare ed igl patta anavos – Hubert so
gist anc igl tschiffer. Gwendolyn penda ossa se la nova fotografia)
Sofia:
(en po ironic) En bel post...
Gwendolyn:
Ed ossa tar tè, la mia tgera Leonie. Chegl cò è per tè ed igl ties spous. (dat ena clocca
vinars a Leonie)
Leonie:
Tge è chegl?
Gwendolyn:
Chegl è en vinars dall’India fitg spezial – en vinars tgi porta gronda furtegna e
cuntantezza ainten la veta. Ed igl è usit an India tgi chel vign bavia SULETTAMAINTG
digl spusalezi. AVANT las nozzas.
Leonie:
 Chegl è fitg tger. Chegl nignsa a far... (a sasez, en po deprimeida)... sch’igl mies spous
reiva ansomma anc.
Gwendolyn:
So, ia sto anc eir ad am frestgantar, avant tg’antscheva. Ia pegl la tgombra da giasts
soura a sanestra, scu adegna. (ella vo cun las sias valischas, da dretg)
Sofia:
 (varda siva ad ella, smarvagleda) Ella so, noua tgi la nossa tgombra da giasts è... Oh
Dia, sch’ia savess angal, scu tg’ella è parainta da nous! Per chegl vaia oss pero nigna
peda – ia stò eir a ma midar. (vo da dretg)
Leonie:
Ia reiv er! (vo er da dretg)

Sm-STEI 2-1_Navot oter tgi la verdad


10. scena:
Hubert

(Hubert ò anc adegna ainta mang la fotografia – el la metta ve dalla pare e sa lascha crudar sen la
pultrunga)
Hubert:
 La mia nerva! (la sia igleida vo ve tigl vinars indic, tgi stat sen la meisa) Pigl spusalezi?
– Oss dovr ia egn! (el vo per en zanign, tg’è ainten ena vitrina, derscha aint en vinars,
sa tschainta puspe sen la pultrunga e beva. Igl vinars para dad esser enorm ferm ed el
vign scasso tras) Boah! Tgi chels dad India on dad exagerar adegna tot  – Madonna,
è’l chel ferm! (Siva d’ena curta pôssa antscheva igl sies corp puspe a sa muantar. El è
fitg irrito e sa dumonda, tge tgi capeta cò. Chegl pò neir insceno legher. Tottanegna
dattigl en plunt ed el è puspe normal ed igl scassem cala – Hubert è en po schocco)
Madonna mia, tge ègl sto chegl?! (el varda anturn, irrito)

11. scena:
Hubert, Sofia, David

Sofia:
 (ò dantant aint en vistgia elegant e reiva da dretg) Hubert, savessas betg gist am
sarar la seranetga?
Hubert:
(è anc adegna confus perveia digl vinars e reagescha betg)
Sofia:
Hubi?!
Hubert:
Ha?
Sofia:
Gidar cun la seranetga!
Hubert:
Ah ea, cler! (sa metta ve dalla lavour ed ò en po fadeia)
Sofia:
Gl’onn passo è chel vistgia anc ia stupent. Am para tg’ia peglia angal ple tiers.
Hubert:
 Te peglias angal ple tiers! – e chegl gio dad onns. Ainten chel vistgia veist or scu en
salami.
Sofia:
Scu, per plascheir?!
Hubert:
(schocco dalla sia detga) Va ia gist detg chegl??!
Sofia:
Te cattas oramai tg’ia veia or scu en salami?
Hubert:
 Absolut, ea. Magler pi pac faschess nign donn cun chellas liongias anturn igl vainter
tgi te ast. (tigna igl mang avant la bucca, schocco)
Sofia:
Tge?!
Hubert:
 Am displai fitg, ia va pero gist managea, chegl tg’ia va detg! (puspe schocco digls sies
pleds)

Sm-STEI 2-1_Navot oter tgi la verdad


Sofia:
 (peglia las flours or d’ena vasa e derscha l’ava a Hubert ainten fatscha. Ella è vilada e
vo da dretg)
Hubert:
Tge pigl diavel capeta cò???
David:
 (reiva or dalla sia mansarda, cun vistgia sainza cravatta) Te Hubert, vessast te forsa
ena cravatta per me?
Hubert:
David?
David:
Däivid!
Hubert:
Dumonda’m tge tg’ia chint da tè!
David:
Ha?
Hubert:
Tge tg’ia chint da tè...
David:
(en po irrito) Tge chintas da me?
Hubert:
 Te vignst adegna ad esser igl mies migler cumarat, igl ties cor è immens grond e te ist
egn digls miglers carstgangs tg’ia canosch.
David:
(en po irrito, ma commovia) jööö... angraztg fitg, Hubert.
Hubert:
 Mademamaintg ist en mitschafadeias tgi vign tgunsch mai a saveir far ensatge oter
tgi purtar or pizzas. Pinavant è igl ties stil da vistgadeira terribel e te vignst mai ad
aveir angal ena pitschna schanza tar Tatjana.
David:
(varda cun gronds îgls se per Hubert)
Hubert:
Oh Dia!
David:
Te deiam eneda, tge è chegl?
Hubert:
David, ia va en enorm problem – ia dei tottanegna angal ple la verdad...

Blackout – tenda

2. act
12. scena:
Hubert, David

Hubert:

(l’istorgia cuntinuescha aint igl madem li) David, ia va en enorm problem – ia dei
tottanegna angal ple la verdad...
David:

Ha??
Hubert:

Ia sa betg ple deir manzignas...
David:

Schi te vot am manar pigl nas, stost ta lascher neir andamaint ensatge migler.

Sm-STEI 2-1_Navot oter tgi la verdad


Hubert:

Dumonda’m tge de tg’è oz.
David:

(en po enervo) Tge de ègl oz?
Hubert:

(prova da deir manzignas, chegl tgi vo pero betg) ven... ven... vender... sonda!
David:

Precis.
Hubert:

Ia va pero lia deir venderde, sapristi! Ia crei tg’ia sbatta...
David:

Te sast oramai angal ple deir la verdad? Navot oter tgi la verdad?
Hubert:

I para. (despero) È chegl betg terribel?!
David:

(crei betg anc chell’istorgia e rei) Alloura rachinta eneda igl ties evenimaint igl pi
penibel...
Hubert:

Igls 10 da fanadour 2009. Ia va preschento a tschintg moguls da tarmagls, chines e
d’ot grad ena pistola d’ava novraschainta. Per intensivar igl effect da surpresa vaia gia
la pistola ainten cassatga – per la pudeir trer, scu or digl navot. Displaschevlamaintg è
l’ava curreida or durant la preschentaziun. (fitg curta pôssa) Igls tschintg chines èn
prest morts digl reir, perchegl tg’on cartia tg’ia vegia fatg ainten las tgotschas...
(David rei dad ot e Hubert tigna igl mang davant la bucca)
David:

(riond) Chegl è propi mega penibel.
Hubert:

(vilo) Veist, chegl at vessa mai rachinto!
David:

Chegl è gio mega crass (rei e giolda) Scu stattigl schiglio cun semis erotics? Ast da
chels?
Hubert:

Betty Bossi tgi fò en barso da tgern nizzada ainten caltschouls da reit.
(curt siva tg’el ò detg chegl, tigna’l schocco igl mang davant la bucca – David è perplex per en curt
mument e so siva betg ple sa revigneir digl reir)
David:

Okay, chegl è creia igl pi penibel tg’ia va santia eneda... (rei anavant)
Hubert:

Ossa, cala cun chella merda!
David:

Sast te ansomma passar ainten tgadafi sper igls codeschs da cuschinar sainza tgi te
vignst giggerig? (rei dad ot)
Hubert:

Nigna schanza. Perchegl vaia er zuppo en pêr codeschs tar me ainten la meisigna da
notg. (tigna puspe saro la bucca)
David:

Hahaha!
Hubert:

Fitto ossa! Chegl è betg legher!
David:

Oh, bagn, e scu! (rei puspe)
Hubert:

Ossa ta quieta puspe!
David:

(prova da sa piglier ansemen) Sorry, am displai... ia cal oss...
Hubert:

Chegl è en’absoluta catastrofa! Ia va manipulo l’antiera nozza e pers igl mies job – e
tots dus on da rastar secret... ed oss antscheva a deir tottanegna angal ple la verdad!

Sm-STEI 2-1_Navot oter tgi la verdad


David:

Chegl è ossa propi en dretg problem... ma scu è chegl capito, per l’amour da Dia??
Hubert:

(vo an schanuglia) Nign’ideia! Te am stost gidar... per plascheir!
David:

Ma cler! Ia sung bagn igl ties migler amei.
Hubert:

Angraztg fitg! Schi ensatgi vign a saveir l’antiera verdad, am possa gist sutarar.
Simplamaintg nign tgi dastga dumandar a me ensatge.

13. scena:
Hubert, David, Tatjana

Tatjana:

(reiva da dretg, para betg fitg cuntainta) Signour Grischott, ia az stò dumandar
ensatge!
Hubert:

(grimassa sfurzada) Per plascheir... dumandar navot...
David:

Ia faschess er betg... dumandar manegia. Ea, ia chint “dumandar ensatge” vign
survaleto totalmaintg ozande!
Tatjana:

(a David) Ast te betg ple tot igls bustabs sen la tastatura?
David:

Ia manetg angal. Ozande ins dumondigl betg, ozande ins sogl! (rei tgutg)
Tatjana:

(ella boglia, prova pero da star quieta) Signour Grischott... planget sunga en po
irritada.
David:

Ma chegl ischans tots eneda u l’otra! (Hubert fò anc adegna ena grimassa sfurzada)
La fisionomia da Hubert per exaimpel, chella è ossa gist er ple tgi irritada.
Tatjana:

I para pitost tg’el vegia dad eir sen tualetta.
David:

An mintga cass, tgera Tatjana...
Tatjana:

(igl interrompa) Ia discor cun signour Grischott e betg cun tè!
David:

E gist chegl è ena fitg schlet’ideia!
Tatjana:

Signour Grischott, nous vagn angaschea en orchester filharmonic. Pertge stattan ossa
chior ainten curtgign quatter cantadours digl Jodlerchörli Schneeglöggli??
Hubert:

(è fitg blocco e prova da dar ena dretga rasposta, fitg concentro) Nous vagn ossa
exact 23 grads oravant, chegl vot deir la signareia so star sainz’oter chior sainza
schalar.
Tatjana:

Ha??
David:

El dei navot oter tgi la verdad. (mossa segl sies telefonign) Gl’è exact 23 grads...
Tatjana:

Vign ia gist tigneida pigl nar??!
Hubert:

Naturalmaintg niz gist tigneida pigl nar.
Tatjana:

Scu, per plascheir?!

Sm-STEI 2-1_Navot oter tgi la verdad


(David dat cugl combel cunter las costas a Hubert – Hubert tigna spert igl mang davant la bucca)
David:

(vot midar tema) Aaa... Alla patria pudessigl cantar. Igls giudladers, manegia el. U s
Vogellisi!
Hubert/Tatjana: Ha???
David:

Fiss chegl betg en narra highlight? (canta) “Wenni nume wüsst wo s Vogellisi wär...”
Tatjana:

(mazza gist David cun la sia igleida) Gl’è betg angal igls giudladers. Nous vevan er
planiso tgi mintga giast survigna scu “give away” ena clocchigna prosecco cun ena
fotografia digl spusalezi.
David:

Tge tgerign...
Tatjana:

E tge è nia furnia? 100 cloccas Rhäzünser...
David:

Cun la foto digl spusalezi?
Tatjana:

Sainza foto chinta! Signour Grischott, danonder reiva chell’ava?
Hubert:

(prova puspe da dar la dretga rasposta, fitg concentro) Chella reiva dalla funtanga sur
Razegn.
Tatjana:

Tgi ò pusto?!
Hubert:

Normalmaintg vign chegl pusto antras la Landi.
Tatjana:

(igl mazza cun l’igleida) Schi chegl vo anavant uscheia, alloura survigna en’attatga digl
cor! Ma nigna tema, ia vign schon anc sessour! (vot eir)
David:

(fò bels îgls) Ia faschess igl amprem ageid..
Tatjana:

Schi en valanavot scu tè niss eneda d’am spindrar, at anvidessa tar Caminada e
surpigless igl chint. Uscheia circa an 5000 onns... (vo vilada)

14. scena:
Hubert, David

Hubert:

Chegl è gist anc ia or an bagn!
David:

(inamuro) Ast santia, sch’ia la savess spindrar...
Hubert:

(sa tschainta sen la pultrunga, mez fitto) Per plascheir! Tge capeta cò atgnamaintg?
David:

Chegl so gio betg esser, tg’ins antscheva tottanegna a deir simplamaintg la verdad...
cura exact ògl antschet chegl?
Hubert:

(i vo se la gleisch) Igl vinars!
David:

Crei betg tgi seia igl mument per far ena baracca.
Hubert:

(vo ve tigl vinars) Ia va bavia da chel vinars dall’India  - ed alloura ògl antschet! Chel è
dad onda Gwendolyn!

Sm-STEI 2-1_Navot oter tgi la verdad


David:

Tgi è onda Gwendolyn?
Hubert:

Eba vaia nign’ideia tgi tgi chegl è!
David:

Ha?
Hubert:

X ena parainta. Ia stò la cattar! (vo spert)

15. scena:
 David, Franz, Gwendolyn

(David resta anavos perplex. Siva d’ena curta pôssa cumparan Gwendolyn e Franz. Franz maglia ena
liongia viennesa cun pang)
Gwendolyn:
Bun de.
David:

Sch’ia ma sbagl betg, stuez vous esser Gwendolyn.
Gwendolyn:
Vous ischas gio en veir genie!
Franz:

Stost betg ta smarvagler, Gwen. Igl signour Albertin è anc mai sto la pi clera candeila
sen la turta.
David:

Hee hallo?!
Franz:

Vous vez betg forsa via igls mies custevels battungs da manschetta?
David:

Vez gio vurdo ainten la bognera?
Gwendolyn:
(rei scurril – David e Franz dattan en sagl) En legher amploster!
Franz:

(incanto da Gwendolyn) Ò’la betg en reir marveglious?
David:

Tunga scu en tractor tgi tgapa betg.
Franz:

Signour Albertin, chegl è onda Gwendolyn. Ena parainta distanta dalla nossa famiglia.
David:

(fitg sceptic anvers Gwendolyn) Ah ea?
Franz:

E chegl è signour Albertin, igl sotfittadign da Sofia e Hubert.
Gwendolyn:
Tge bel om!
David:

E scu exact è Gwendolyn parainta cun vous, signour Schälleberg?
Franz:

Ma signour Albertin! Chegl na dumandez betg seriousamaintg?
David:

Atgnamaintg bagn.
Franz:

Also onda Gwendolyn è... ehm...
David:

Eea...?
Franz:

Onda Gwendolyn è... also da Charlotte, dalla donna da barba Sigi la basavregna...
detg simpel, la sora da Felix e da Robert, Sarah, è dalla vart dalla mamma la sora dalla
tatta da Dorli ed uscheia la cusregna da Gwendolyn... uscheia ensacu...

Sm-STEI 2-1_Navot oter tgi la verdad


David:

(ò tgapia navot) Uscheia ensacu...
Gwendolyn:
(doltsch) Ma, ma Fränzli... chegl gioia gio nigna rolla, basta tgi seians betg paraints da
sang... (rei scurril)
Franz:

(è incanto da Gwendolyn) Ea, basta!
David:

(da bass a Franz) Vous vez nign’ideia tgi tgi chella donna è, ni?
Franz:

(da bass a David) Nign’ideia – pero scharm ò’la, e scu!

16. scena:
David, Franz, Gwendolin, Leonie, Hubert

Leonie:

(reiva confusa ainten steiva) Chegl èn las mendras nozzas ainten l’istorgia da tot igl
taimp!
Franz:

Tge è capito, la mia tgerigna?
Leonie:

Tge tg’è capito?! Siva da chegl tg’ia sung ena mattatschigna ma semgia da nozzas
magnificas e varda eneda igl resultat. Perfign en anniversari d’unfants gartegia
migler! (cumbatta cun las larmas) E... Tim...
Franz:

Tgi è oss puspe Tim?
Gwendolyn:
(da bass) Chinta igl spous!
Leonie:

El è anavos da New York – stò pero anc eir urgentamaintg ainten biro.. el vign betg ad
esser a taimp...
David:

(prova da consolar Leonie, tgi bragia) Angal stò quieta, Leonie. Varda, tar las mias
nozzas, lezz’eda cun Pamela Anderson, sunga er nia mengia tard...
Leonie:

(sitg) Schi te menziuneschas anc eneda Pamela Anderson, at stò ia catscher ena
frutgetta ainten la gula...
David:

(agls oters) Ella stat propi betg bagn...
Leonie:

(histeric) Gl’è gio tot ena megahuara sfoira!
Hubert:

(reiva da dretg, vilo) Ia va catto nagliour chella mumia! (stat abrupt salda, cura tg’el
vei la gliout)
Franz:

Hubert, ast te via ensanouas igls mies custevels battungs da manschettas?
Hubert:

Chels vaia scretg or sen Ricardo, per tg’ia reiva ensacu tar raps per chellas tgerezzas
nozzas. (el realisescha tge tg’el ò gist detg e tigna igl mang avant la bucca)
Franz:

Tge??
Gwendolyn:
(diverteida) Chegl è ossa aber sto fitg sincer!
Franz:

Pertge dovras te raps? Te gudognas bagn avonda scu schef-vendader ainten ena
gronda fabrica da tarmagls, u forsa betg?

Sm-STEI 2-1_Navot oter tgi la verdad


(Hubert vot prest dar ena rasposta sincera – blocco prova’l da deir navot. Veapi gronda vign la panica
ed el catscha la liongia viennesa ed igl pang da Franz aint per bucca, per saveir deir navot)
Franz:

Bun appatet!
David:

(vot spindrar ensacu la situaziun) Also, ia schess, nous discurrign en mument
ansomma navot.
Franz:

Ha?
David:

Nous dumandagn navot, ischan quiets e salda – fiss chegl betg bel?!
Franz:

Dantant vign detg tgi ia discorra tgutgadads.
David:

Nous pudessan ossa meditar en po ansemen, ni?
Leonie:

(vo cun larmas aint igls îgls tar Hubert) Papi... ia at stò dumandar ensatge...
David:

(plagn panica) Ohm... ohm... ed ossa silenzi! Ohm...
Leonie:

(a David) Oss tigna la stgaffa! (a Hubert) Tim è anc adegna ainten la firma... i seia
enorm impurtant... tge, sch’el reiva betg a taimp allas nozzas?
Hubert:

Ainten mintga disfurtegna ègl er en po furtegna...
Leonie:

Scu manegias chegl?
Hubert:

(prova da cattar la dretga rasposta, sfurzo) Tim è en om d’affar fitg occupo e so
zuppantar bagn las sias deblezzas cun en vel illusoric da cumpetenza d’affars.
Leonie:

Ha?
Hubert:

(scu or d’ena pistola) Tim è scu carstgang e scu om d’affar quasi schi nizevel scu
mioulas ainten la fessa dalla pultrunga!
(en silenzi tgi stanschainta – Leonie peglia ena vasa, patta l’ava ainten fatscha a Hubert e vo
bargiond)
Franz:

Aber Hubert! Cò at ò’l mantgea igl tact!
Hubert:

(sa tschainta sen la pultrunga, mez fitto. Ad el displai tg’el ò stuia deir chegl) Ia sa...
Franz:

(suonda Leonie) Spetga, Leonie! (e vo)

17. scena:
Hubert, David, Gwendolyn

Hubert:

Ia crod oss’alloura ansemen...
Gwendolyn:
(fò scu sch’ella vess chito) Hubert, te am plaist ansomma betg...
Hubert:

Te ist er betg gist igl mies tip.
Gwendolyn:
(rei mievel) Ia va gio detg tg’igl vinars seia angal pigl spusalezi.
Hubert:

Tge ò chegl da muntar???

Sm-STEI 2-1_Navot oter tgi la verdad


Gwendolyn:
(sabia e mievla) Tge caschunga dolour?
Hubert:

(è sursto dalla dumonda) Ia sa betg...?
Gwendolyn:
(mievla) Dolour dattigl sch’ins è betg sincer cun sasez. Sch’ins dei manzignas a sasez e
sch’ins fò betg stem digl sies intern profond.
(i para scu sch’igl taimp stess salda per en mument. Hubert e David èn perplexs)
Gwendolyn:
(siva d’ena curta pôssa en reir scurril) Ord chel muteiv igl bung vinarsign  dall’India!
(Hubert e David vardan l’egn se per l’oter, irritos)

18. scena:
Hubert, David, Gwendolyn, Tatjana, Sofia, Franz

Sofia:

(reiva da dretg cun Franz tgi la suonda) En desaster, en desaster! La donna Boutellier
stat curt avant en collaps dalla nerva ed ò disdetg la lavour – (varda or da fanestra) e
sa gattegna ossa scu mez narra cun igl furnitour!
Hubert:

(planget en po resigno) Scu ins deigl an tudestg: “Und heiter weiter”. Tge furnitour?
Sofia:

An pe dallas 100 columbas alvas èn neidas furneidas 10 andas selvadias!
Franz:

Ed oss ènigl chellas carognas er anc scappadas!
David:

Tge?!
Franz:

Chellas sgulatschan anturn ainten l’antiera tgesa!
David:

(tgappa panica) Oooh...
Sofia:

Hubert, ia pretend ossa immediat ena declaraziun pigl antier virivari!
Franz:

(ins sainta igl cratschlem dad andas – Franz varda dretg tras igl passadi) Las andas
reivan creia pi manevlas...
David:

Oh misericorgia! Ia am barricadesch ainten la mia mansarda!
Hubert:

Na! Te stast cò!
David:

Stgisa, ia va pero ena tema neira dad andas selvadias! (ins sainta puspe cratschlem)
Aaah! (corra spert se da stgela ainten la sia mansarda)
Hubert:

David!!
Sofia:

Hubert, ast te manipulo las nozzas da nossa feglia?
Hubert:

(varda se per Gwendolyn) Gwendolyn... per plascheir...
Gwendolyn:
Savez anc, cura tgi Leonie ò lia tutgier aint d’unfant las andignas aint igl poz ed è
prest crudada aint? (rei) Mareia, è chegl sto cnap! Ia va gist anc savia la tigneir.
Hubert:

Te am stost gidar... per plascheir...
Gwendolyn:
Ia sung mez narra dad andas selvadias! Ia vign gist a vurdar eneda. (vo da dretg)

Sm-STEI 2-1_Navot oter tgi la verdad


Hubert:

(cloma siva) Na, per plascheir betg eir! Per plascheir!

19. scena:
Hubert, Sofia, Franz, Leonie, David, Tatjana

Hubert:

Ossa scappa chella er anc!
Sofia:

Pertge vign furnia navot scu pusto?
Franz:

Pertge dovras te raps e vendas igls mies battungs da manschettas?
Sofia:

Pertge am deist sainza scropels an fatscha tg’ia peglia angal ple tiers?
Franz:

Pertge fast tgi Leonie ò da bargeir?
Hubert:

La tgossa è chella... (cloma an direcziun mansarda) David!!
Sofia:

Tge capeta cò?
Hubert:

Gl’è... ia...
(El so betg noua antschever. Tottanegna cumpara aint igls partratgs da Hubert – tgapibel per igl
publicum – la vousch da Gwendolyn: “Dolour dattigl sch’ins è betg sincer cun sasez. Sch’ins dei
manzignas a sasez e sch’ins fò betg stem digl sies intern profond.” Hubert croda aint e dat finalmaintg
se – dantant è Leonie rivada, stat dalla vart e tedla)
Hubert:

Vusotras ischas la mia famiglia ed uscheia igl pi impurtant ainten la mia veta...
Sofia:

(mievel) Hubert...?
Hubert:

...perchegl vaia er mai lia desillusiunar vusotras. Avant en mez onn vaia pers la mia
lavour ainten la fabrica da tarmagls. Ia va panso tg’ia vegia dalunga puspe ena
plazza... va pero catto nigna.
Sofia:

(mievel) Pertge ast detg navot?
Hubert:

Ia va simplamaintg betg risco – ed er ma turpagea en po. Ed alloura èn neidas chellas
monster-nozzas tgeras ed ia va tgappo panica e ... am displai sinceramaintg tg’ia sung
betg sto sincer...
Sofia:

(igl peglia plagn carezza ainta bratsch) Mies tgerign... ia at va gugent – cun u sainza
job! (igl bitscha)
Leonie:

(en po deprimeida) Sch’ischans gio ve dalla verdad, stò ia er anc deir ensatge... chegl
cun Tim... ia... ia less atgnamaintg mianc maridar...
Hubert/Sofia: Tge??
Leonie:

Ia less anc vaseir igl antier mond – sainza obligaziuns. Saltar ouras or a New York
ainten la plievgia... e saveir tgi nign tg’am spetga oter tgi la notg. Suandar l’olma per
en pêr ouras, sainza fegnameira – igl mond scu sala da solt cun igl tschiel scu tetg...
chegl è chegl tg’ia less...
Sofia:

Ea, ma...?

Sm-STEI 2-1_Navot oter tgi la verdad


Leonie:

Tim am ò surmano da maridar. Ia vess anc lia spitgier. Ed ansomma è’l gio marido cun
la sia firma. Tim è betg igl dretg – e chegl è la verdad, tg’ia vei oss finalmaintg.
Hubert:

(peglia Leonie ainta bratsch) Dia seia ludo, anc a taimp. (stat salda) Mument...
perchegl damai igl vinars...
Franz:

Tge vinars?
Hubert:

Gwendolyn ò detg expressivamaintg tg’igl vinars seia pigl spusalezi AVANT las
nozzas...
Leonie:

Ed alloura?
Hubert:

Sch’ins beva da chel vinars, ins deigl la verdad e navot oter tgi la verdad...
Sofia:

Propi?
Hubert:

(a Leonie) Gwendolyn stò aveir fitg gugent tè...
Leonie:

(è en po irritada)
(ins sainta tgi ensatgi è do ainten l’ava oravant.. gl’è Tatjana tg’è crudada aint igl poz)
Franz:

(varda or da fanestra) Jessas! Donna Boutellier è dada aint igl poz!
Sofia:

Per l’amour da Dia!
(Or dalla mansarda corra David an antiera mondura da Baywatch – el tigna ainta mang en torpedo
da salvamaint)
David:

Nigna tema Tatjana, ia at spendr! (corra giuador)
Hubert:

(sitg) Super, pero cura tg’ia igl va duvro, è’l sa fatg or digl polver...
Franz:

Ia schess, sen chellas nozzas, tg’èn dadas ainten l’ava faschainsa viva!
Sofia:

Precis! Leonie, vo per Gwendolyn, alla fegn vainsa d’angraztger ad ella la nossa
vanteira.
Leonie:

Chegl fatscha! (vo da dretg)
(Hubert antscheva ad amplaneir igls glas cun sect)
Sofia:

Per cletg ast te manipulo las nozzas, mies tger. Schiglio vessans do or bler mengia
blers raps per navot... (Hubert surrei)
Hubert:

(la dat en bitsch) Te ist ena stupenta donna!
(David porta Tatjana ainten steiva, ella è cregnbletscha, da sessom anfignen giudem)
David:

Gl’è tot bung, ia va savia spindrar ella!
Tatjana:

(sa deliberescha da David) Lascha’m! Ia vess er savia ma spindrar mamezza... (strocla
or la sia vistgadeira) ... chel tgutg furnitour am ò simplamaintg stumplo! Tge
impertinenza! Chegl èn las mendras nozzas tgi dat!
Sofia:

Perchegl ènigl er annulladas. Pigle en glas, donna Boutellier. Ed ia crei tgi David vegia
mirito en angraztg...
Tatjana:

(sveida an eneda igl glas) Ea, schon bung... angraztg...

Sm-STEI 2-1_Navot oter tgi la verdad


David:

(plagn plascheir) Ia at va spindro – chegl vot deir, te am anveidas a tschagna tar
Caminada, ni?
Tatjana:

Chegl mantgess anc... ia fiss er neida or suletta or da chel poz...
Hubert:

Frau Boutellier... az dè en stompel!
Tatjana:

(sveida anc en glas sect) Bung, damai, excepziunalmaintg... perchegl tg’ia vess propi
betg panso tgi en tal valanavot...
David:

(interrompa) Chegl è la sia moda da deir quant attractiv tg’ella am chinta
atgnamaintg..
Hubert:

(dat en glas er a David – avant ò igl publicum via scu tgi Hubert ò mess aint digl
vignars dall’India) Cò, sen Hasselhoff!
Leonie:

(reiva da dretg) Gwendolyn è nagliour danturn.
Sofia:

Ast vurdo ainten la tgombra digls giasts?
Leonie:

Chella vei or, scu schi fiss mai sto aint ensatgi...
Sofia:

Curious... ella saro bagn betg parteida gio puspe?
(Sofia varda sen la fotografia da famiglia – lò èn tottanegna angal ple Leonie, Sofia e Hubert –
Gwendolyn è svaneida scu per magia. Remartga pert. la fotografia: ins pò barattar la foto tranter igl
1. e 2. act cun ena foto identica sainza Gwendolyn. Gl’è er pussebel da far svaneir Gwendolyn cun en
rom digital, scu per magia. Pinavant ins savess er angal tatger se Gwendolyn ed ensatgi peglia davent
ella curt avant la scena)
Sofia:

Mareia da Dia! Gwendolyn è betg ple sen la fotografia!
Leonie:

Tge?
Sofia:

La fotografia da famiglia... ella mantga...
Hubert:

Ma chegl è bagn betg pussebel...? Ella era er sen la fotografia cun nous??
(tot tgi è stupia)
Leonie:

(surrei, sabia) Ia crei tg’ia dastga esser angraztgevla per en anghel pertgirader tot
spezial... (varda vers tschiel, cun en surreir)
Sofia:

En anghel pertgirader tgi porta vinars. Vaia er anc mai santia.
David:

(ò dantant bavia igl sect cugl vinars – i capeta igl madem proceder scu avant tar
Hubert) Boah, tge capeta cò? (alla fegn dattigl puspe en plunt)
Franz:

Tge è sto chegl?
David:

Tge ègl aint igl glas?
Hubert:

(fitg “süffisant”) Igl regal da nozzas da Gwendolyn per Leonie – vinars dalla verdad –
bung, ubetg?
Tatjana:

Ossa dei el angal ple la verdad, u tge?
Hubert:

(a David) Pertge ast atgnamaintg a sies taimp fatg fitto cun la tia marousa da scola
Tatjana?

Sm-STEI 2-1_Navot oter tgi la verdad


David:

Perchegl tg’ella era gio da lez taimp schi freida scu ena muntogna da glatsch – ve da
chella fiss perfign eida sot la Titanic. (tigna igl mang davant la bucca, schocco)
Tatjana:

(vilada, dat en stompel a David dalla vart) Boah!

Hubert:

(fitg “süffisant”) Chegl tg’ans interessescha ossa tuttegna fitg: (accentuescha igl nom)
Däivid, scu ègl sto lezz’eda – las tias nozzas cun Pamela Anderson?
David:

(antscheva a s’entusiasmar, sincer) Gl’è sto ena belezza nozza. Pamela ò gia aint en
vistgia da nozzas miraculous, ella vaseva or scu ena diessa. E siva dallas nozzas vainsa
passanto dus deis nunamblidabels a Las Vegas... displaschevlamaintg ògl alloura do
nign futur communabel per nous dus. Las regurdientschas pero è nign tgi so piglier...
(gio durant igl sies rachint vignan igls îgls digls preschaints adegna pi gronds. Ossa stattan tots cun
gronds îgls e buccas avertas anturn el e son betg creir, chegl tgi saintan)
David:

(sursto dalla reacziun) Ègl ensatge?

blackout – tenda

Sm-STEI 2-1_Navot oter tgi la verdad


d i e  j u g e n d r e i h e  1 1 9
Digl dretg da represchentaziun


Igl dretg per la represchentaziun dat:

teaterverlag elgg, CH-3123 Belp

Tel. + 41 (0)31 819 42 09. Fax + 41 (0)31 819 89 21

www.theaterverlage.ch / information@theaterverlage.ch

Taimp d‘avertura:

glindesde - venderde dallas 09.00 anfignen allas 11.30 & dallas 13.30
anfignen allas 17.00


La compra digls carnets da text – andomber da rollas plus egn –
permetta betg per la represchentaziun.


Ultra da chegl èn da paer las tantiemas.


Cun la tgesa editoura è da sa cunvignier avant la represchentaziun per:
en contract da represchentaziun, tal cuntigna, noua, quantas gedas e sot
tge cundiziuns tg’igl toc po neir preschento.


Er per la represchentaziun da singulas parts da chel toc sto neir paea
tantiemas e chegl dovra ena lubientscha dalla tgesa editoura.


Er per represchentaziuns extraordinaras ò la gruppa tgi gioia da paer las
tantiemas.


Gl’è betg lubia da screiver giu u da coptgier igl text – er betg per part –
chegl vala er per datas da computer.


Translaziuns an oters idioms dovra la lubientscha dalla tgesa editoura
scu er digl autour.


Chel text è schurmagea tenor igl dretg d’autour digls 1. da fanadour
1993. Cuntravenziuns allas determinaziuns digl dretg d’autour cunterfon
alla lescha.


Per scolas valan reglas spezialas.

"I dat gliout tgi crei en toc da teater seia ena „tgossa dada“, sainza
ponderar tg’igl amprem dovrigl en tscharvi per inventar igl toc ed en
mang tg’igl screiva alloura.“

Sm-STÜ 1-1_Coiffeur tenor giaveisch_(sm) y


- 2 -
Sm-STÜ 1-1

Christof Stückelberger/translaziun Zegna Pittet-Dosch
Coiffeur tenor giaveisch

Ena comedia palousa

domber

13 persungas + 6 rollas lateralas
maletg

salon da coiffeur

«Ia stò anc spert eir a Berna, en‘amprendista digl terz onn
ò en problem.»
Esser amprendist è betg simpel. Er per Toni ègl betg simpel.
Igl amprendist coiffeur sto – anstagl da tagler tgavels – far
café e scuar igls tgavels tg’en nias tagleas digls oters. Ed
adegna chels madems cliaints lungurous. Toni vot pattar no
tot. Cò igl cumpara ena diala e chella igl regala treis
giaveischs. Toni sto betg ponderar dei. Finalmaintg fitto cun
la lungurela ed igls discurs tgi sa repetan. Pero alla lunga vign
chegl strantg, fitg strantg.
«En politicher vot tg’ia igl frisesch ena gloriola“


C o i f f e u r  r e l o a d e d
 - 3 -

Persungas

pledader
Toni
amprendist coiffeur
Angelo
mester coiffeur
Rosa
coiffeusa
Jeanette
amprendista
diala
D. Deranver / Mrs Deranver
cliainta
signour Votbler
possessour dalla tgesa
El Pistolero
erox da revolver
signour Krishna
possessour d’ena ustareia indica
Mr. Fleder
sutera las baras
Red Skin
mez-Indian
professer

pitschnas rollas lateralas ainten la 4. scena
Donna Belet, Donna Meidafitg, Donna Larom
Signour Businessman, Signour Casanova, Signour Macho

Igl pledader magna activamaintg tras igl toc da teater. El pò per
exaimpel esser ainten la sala da spetga e liger la gasetta, esser tschanto
sen ena soptga aint igl salon e spitgier anfignen tgi las ondas
permanentas èn sitgas e.u.a... Cun pacas midadas pò chella rolla pero
neir stritgeida.


C o i f f e u r  r e l o a d e d
 - 5 -
Amprema scena
Pledader
Bavegna aint igl salon da coiffeur, chegl per donnas ed
omens. Chel salon è ainten en li sumigliant scu
Savognin. Angelo – chegl è igl nom digl salon – igl
salon ò exact nom scugl possessour – Angelo.
Angelo
Vign sen tribuna perchegl tg’igl telefon scaligna.
Rasponda. Coiffeur Angelo, donnas ed omens, Angelo.
Tge possa far da bung per Vous? Bun de - - -ea, cler - -
anc oz? – hm – chegl vign grev. Ma schi niz dalunga.
Bung – an diesch minutas – bung - adia – signour
Krishna.
Pledader
Naturalmaintg taglia Angelo betg igls tgavels allas
donnas. Per chellas ò el aposta ena coiffeusa, Rosa ò’la
nom. Chella ò gist fatg en café ainten la stanza
dasperas.
Rosa
Sa tschainta ainten la soptga dallas donnas e dat se
belet. Beva en café. Noua è Jeanette?
Pledader
Jeanette, cler! Jeanette è l’amprendista da Rosa –
Jeanette è aint igl sagond onn e chi e lò pò ella perfign
tagler sezza igls tgavels.
Jeanette
Bun de signour Angelo, bun de donna Rosa.
Rosa
Bun de Jeanette.
Angelo
Bun de, è ensatge cun vusotras?